எல்லோரும் தனியா நில்லுங்க.. நாங்களும் வர்றோம்.. மோதிப் பார்ப்போம்

நாகர்கோவில்:

தேர்தலில் கூட்டணி இல்லாமல் அனைத்து கட்சிகளும் தேர்தலை சந்திக்குமானால் பாரதீய ஜனதா கட்சியும் கூட்டணி இல்லாமல் தேர்தலை சந்திக்கும் என்று மத்திய இணை அமைச்சர் பொன். ராதாகிருஷ்ணன் கூறியுள்ளார் கன்னியாகுமரி மாவட்டத்தின் வளர்ச்சி திட்டங்கள் குறித்து ஆட்டோ ஓட்டுநர்கள் உடனான கலந்தாய்வு கூட்டம் மத்திய இணை அமைச்சர் பொன் ராதா கிருஷ்ணன் தலைமையில் நாகர்கோவிலில் உள்ள தனியார் திருமண மண்டபத்தில் நடைபெற்றது.

இதில் ஏராளமான ஓட்டுநர்கள் பங்கேற்று வளர்ச்சி திட்டங்கள் குறித்து மத்திய அமைச்சருடன் கலந்துரையாடினர். பின்னர் செய்தியாளர்களை சந்தித்த அவர் கூறுகையில், குறைந்த செலவில் நிறைவான வாழ்க்கையை சாதாரண மக்கள் எப்படி பெறமுடியும் என்கின்ற திட்டம் மத்திய அரசு மூலம் செயல்படுத்தப்பட்டு வருகிறது.

ஏழைகளுக்கு குறைந்தபட்ச வருமானம் திட்டம் போன்ற திட்டங்களை அறிவிப்பதன் மூலம் வேறு ஏதோ குழப்பத்தை ஏற்படுத்தும் நோக்கம் உள்ளது. மக்கள் காங்கிரஸ் கட்சியை நம்ப மாட்டார்கள் இந்த திட்டம் என்பது ஒவ்வொரு கால கட்டத்திலும் காங்கிரஸ் கட்சி சொல்லும் ஏமாற்று வேலை இது காங்கிரஸ் கட்சியின் தில்லுமுல்லு அரசியல் - இந்த திட்டம் தேர்தலுக்கு கூட பயன்படாது.

தேர்தலில் கூட்டணி இல்லாமல் அனைத்து கட்சிகளும் தேர்தலை சந்திக்குமானால் பாரதீய ஜனதா கட்சியும் கூட்டணி இல்லாமல் தேர்தலை சந்திக்கும். இந்த தேர்தலில் எப்படிப்பட்ட கூட்டணி அமைக்க வேண்டும் என்பதில் பாஜக தெளிவான முடிவில் இருக்கிறோம். சந்திரபாபு நாயுடு நாடாளுமன்ற தேர்த லில் தனித்து போட்டி என கூறுவது குறித்த கருத்திற்கு - சந்திர பாபு நாயுடு மாநில அனாதை காங்கிரஸ் தேசிய அனாதை.

ஜாக்டோ ஜியோ விவ காரத்தில் மாநில அரசு அதிக கவனம் கொடுத்து வருகிறது. மேலும் கவனம் கொடுப்பார்கள் என நம்புகிறேன் போராட்டம் முடிந்து விட கூடாது என சிலர் நினைக்கிறார்கள். அது தவறு ஆசிரியர்களுக்கு நியாயம் கிடைக்க வேண்டும் இதை அரசியல் ஆக்க வேண்டாம் என்றார் அவர்.


தென்கொரியாவுடன் மீண்டும் போர்ப்பயிற்சி? - கிம்முக்கு ட்ரம்ப் எச்சரிக்கை!

தென் கொரியாவுடன் மீண்டும் போர்ப்பயிற்சியில் ஈடுபடக் கூடும் என அமெரிக்க அதிபர் ட்ரம்ப், வடகொரியாவுக்கு எச்சரிக்கை விடுத்துள்ளார்.

உலகமே எதிர்பார்த்த அமெரிக்க அதிபர் ட்ரம்ப் மற்றும் வடகொரிய அதிபர் கிம் ஜான் உன் இடையேயான சந்திப்பு, மலேசியாவில் கடந்த ஜூன் 12ஆம் தேதி நடைபெற்றது. இந்த சந்திப்பின்போது ட்ரம்ப் மற்றும் கிம் தனிப்பட்ட முறையிலும், பின்னர் உயர்மட்டக் குழுவினருடனும் சேர்ந்து பேச்சு வார்த்தை யில் ஈடுபட்டனர்.

அப்போது அணுஆயுத ஒழிப்பு குறித்த ஒப்பந்தத்தை வடகொரிய அதிபரும், தென்கொரியாவில் போர்ப்பயிற்சியை நிறுத்திக் கொள்வது குறித்து அமெரிக்க அதிபரும் அறிவிப்பை வெளியிட்டனர். இதனால், கொரிய தீபகற்பத்தில் அமைதி நிலவும் என எதிர்பார்க்கப்பட்டது.

இந்நிலையில், வடகொரியாவுடனான அமைதிப் பேச்சுவார்த்தை தோல்வியில் முடியும் பட்சத்தில், தென்கொரியாவில் மீண்டும் போர்ப்பயிற்சியில் ஈடுப டுவோம் என ட்ரம்ப் தெரிவித்துள்ளார். இதுகுறித்து, ட்ரம்ப் தனது ட்விட்டர் பக்கத்தில், ‘வடகொரிய அதிபருடனான சந்திப்பில் தென்கொரியாவில் போர்ப்பயிற்சி நிறுத்தம் குறித்த யோசனையை நான்தான் முன்வைத்தேன்.

தென்கொரியாவில் போர்ப்பயிற்சியில் ஈடுபடுவதால், எங்களுக்கு அதிக செலவு ஆகிறது. அதுமட்டுமின்றி, நல்லெண்ணத்துடன் நடக்கும் பேச்சு வார்த்தையின் மீது அது சந்தேகத்தையும் ஏற்படுத்துகிறது. அதனால் மட்டுமே போர்ப்பயிற்சி நிறுத்தம் குறித்து பேசினேன். ஒருவேளை வடகொரியா வுடனான அமைதிப் பேச்சுவார்த்தை தோல்வியடையும் பட்சத்தில் உடனடியாக தென்கொரியாவில் போர்ப்பயிற்சியை தொடங்குவோம்’ என எச்சரிக்கும் விதமாக பதிவிட்டுள்ளார்.


மலேசியாவிற்காக ஒரு புதிய தேசத்தை உருவாக்குபவரைத் தேடுகிறோம்

முன்னாள் துணைப்பிரதமர் துன் டாக்டர் இஸ்மாயில் அப்துல் ரஹ்மானின் மறைவை முன்னிட்டு அவரின் 50 ஆவது நினைவு நாள் சடங்கு இம்மாதம் 2 ஆம் தேதி மெர்டேகா சதுக்கத்தில் நடைபெற்றது.

நான் கலந்து கொண்ட பல்வேறு நிகழ்ச்சிகளுடன் ஒப்பிடுகையில் இதுவே மிகவும் அர்த்தமுள்ள ஒரு நிகழ்ச்சியாக அமைந்தது. மலேசியா தற்போது பதினெட்டாவது முறையாக நாட்டை கட்டியெழுப்பக்கூடிய ஒருவரைத் தேடுகிறது. அதற்கேற்ப இந்நாட்டை கட்டியெழுப்பும் வாய்ப்பினை நிரப்புவதற்கான முக்கியமான எடுத்துக்காட்டாக துன் டாக்டர் இஸ்மாயிலின் வாழ்க்கை வரலாறும் அவரின் மரபும் அமைகின்றது. அந்த நிகழ்ச்சியில் கலந்து கொண்ட பிரதமர் டத்தோஸ்ரீ அன்வார் இப்ராஹிம், ஏற்கெனவே தயார் செய்யப்பட்டிருந்த உரையிலிருந்து பேசவில்லை. மாறாக, தன் மனதிலிருந்து எழுந்த வார்த்தைகளை அங்கு உரையாக முன்வைத்தார். துன் டாக்டர் இஸ்மாயிலின் நேர்மை, தூய்மை, மற்றும் அவரின் பண்பு ஆகியன இந்நாட்டை நிழல் போல் பாதுகாத்து வந்துள்ளது என்று பிரதமர் கூறினார்.

1970 களில் ஒரு மாணவர் தலைவராக தமது நாட்களை நினைவு கூர்ந்த அன்வார் இப்ராஹிம், அப்போதைய பிரதமர் துன் அப்துல் ரசாக் உடனோ அல்லது வேறெந்த தலைவர் முன்னிலையிலும் துணிச்சலாகப் பேசுவதற்கு பயந்தது இல்லை என்றார். ஆனால் துன் இஸ்மாயிலை பொறுத்த வரையில் மரியாதையுடன் பேசுவதே அவரின் தன்மையாக இருந்தது. இதுதான் துன் டாக்டர் இஸ்மாயிலின் பண்பு.

காலஞ்சென்ற துன் டாக்டர் இஸ்மாயிலுக்கு மற்ற அனைத்தையும் விட இந்த நாடுதான் முக்கியம். தன் உடல்நிலை காரணமாக 1957 இல் அவர் அமைச்சர் பொறுப்பில் இருந்து விலகினாலும் 1969 ஆண்டு மே 13 ஆம் தேதி சம்பவத்திற்குப் பிறகு அவர் பணிக்குத் திரும்புவதற்குத் தயாராக இருந்தார். பல இன நாடாக மலேசியா உருவாக வேண்டும், லட்சியங்களை பகிர்ந்து கொள்ள வேண்டும், ருக்குன் தெத்தாங்கா கோட்பாடுகளை கடைப்பிடித்து, பின்பற்ற வேண்டும் என்பதை உறுதிசெய்வதில் அவர் முழுமையாக தன்னை அர்ப்பணித்தார்.

நல்ல வேளையாக டத்தோஸ்ரீ அன்வார் தலைமையிலான இன்றைய ஒற்றுமை அரசாங்கம் துன் டாக்டர் இஸ்மாயிலின் சேவைகளை நினைவுகூரும் முயற்சிகளுக்கு முக்கியத்துவம் அளிக்கின்றது. மலேசியாவில் அதிகமான அரசியல் பிரமுகர்கள் இருக்கின்ற போதிலும், தங்கள் நேர்மை, பல்லினம் என்ற தூரநோக்கு, நிர்வாகத்தில் ஆற்றல், உலக விவகாரங்கள் மற்றும் புவிசார் அரசியல் விவகாரங்களில் வியூகம் ஆகியவற்றுக்காக பாராட்டப்படுபவர்கள் அவர்களில் அதிகமானவர்கள் இல்லை. துன் டாக்டர் இஸ்மாயிலுக்கு இதன் அனைத்து குணங்களும் திறனும் உள்ளன.

மலாயா, மலேசியா இரண்டுமே உள்நாட்டுப் போர் காலத்தின் மத்தியில் பிறந்தன. அந்த காலத்தில் நாட்டின் பிழைப்பிற்கு புவிசார் அரசியலை கையாள்வது மிகவும் முக்கியமான, அவசியமான ஒன்றாக இருந்தது, இங்குதான் துன் டாக்டர் இஸ்மாயிலின் மகத்துவத்தைக் காண முடிந்தது. காலஞ்சென்ற துன் டாக்டர் இஸ்மாயில், அமெரிக்காவிற்கான முதல் மலேசிய தூதர் என்பது குறிப்பிடத்தக்கது. மேலும் ஐக்கிய நாட்டிற்கான மலேசியாவின் முதலாவது பிரதிநிதியும் இவராவார். Malaya’s First Year at the United Nations: As Reflected in Dr Ismail’s Reports Home to Tuanku Abdul Rahman   என்ற தலைப்பிலான டத்தோ டாக்டர் ஊய் லோ பெங்கின் புத்தகத்தில் இந்த கதை முழுமையாக சித்தரிக்கப்பட்டுள்ளது.

The Reluctant Politician: Tun Dr. Ismail and His Time என்ற தலைப்பிலான புத்தகத்தையும் எழுதிய டாக்டர் ஊயுடன் எனக்குள்ள நட்புறவின் வாயிலாக துன் டாக்டர் இஸ்மாயிலின் மரபு குறித்து அதிகமாக தெரிந்து கொண்டேன், அதற்கான ஆவலும் எனக்கு அதிகமாக இருந்தது. இந்த புத்தகம் Not Because of Rank: Tun Dr Ismail and his time என்ற தலைப்பில் மொழியாக்கம் செய்யப்பட்டதும் குறிப்பிடத்தக்கது. டாக்டர் ஊய் மூலமாக, துன் டாக்டர் இஸ்மாயிலின் மூத்த புதல்வர் தாவ்ஃபிக் எனக்கு அறிமுகமானார். இவர் நாடாளுமன்ற உறுப்பினராக இருந்துள்ளார்.

கடந்த 2005 இல், படிப்பை முடித்து விட்டு  ஆஸ்திரேலியாவிலிருந்து  நாடு திரும்பியதும் டாக்டர் ஊயிற்கு நான் அறிமுகம் செய்யப்பட்டேன். துன் டாக்டர் இஸ்மாயிலின் நண்பர்களையும் அவருக்குத் தெரிந்தவர்களையும் பேட்டி எடுப்பதற்காக அப்போது அவர் கோலாலம்பூரில் இருந்தார். என்னை பொறுத்த வரையில், அந்த அறிமுகத்தின் வாயிலாக சிங்கப்பூர், தென்கிழக்காசிய கல்விக்கான யூசுப் இஷாக் கழகத்தின் ஓர் உறுப்பினராகும் வாய்ப்பு எனக்கு கிடைத்தது. 2006 டிசம்பர் மாத இறுதியில் The Reluctant Politician  என்ற புத்தகத்தை படித்த ஞாபகம் இன்றும் எனக்கு இருக்கிறது.  2007 ஆம் ஆண்டின் முதல் வாரத்தில் மலேசியாவிலும் சிங்கப்பூரிலும் இந்த புத்தகம் பற்றியே எங்கும் பேச்சாக இருந்தது.

அந்த காலகட்டத்தில் டத்தோ கலிமுல்லா ஹசான் தலைமையில் செயல்பட்ட தெ நியூ ஸ்ட்ரெய்ட்ஸ் டைம்ஸ் நாளிதழ் மற்றும் சிங்கப்பூரின் ஸ்ட்ரெய்ட்ஸ் டைம்ஸ் ஆகியன அந்த புத்தகத்திலிருந்து சில பகுதிகளை தினசரி பிரசுரித்து வந்தன. 2007 ஆம் ஆண்டு தொடக்கத்தில் இந்த புத்தகம் பல தடவை அச்சடிக்கப்பட்டது என்பதும் குறிப்பிடத்தக்கது. நாடு மிகவும் பரபரப்பாக இருந்த அந்த காலக்கட்டத்தில் துன் டாக்டர் இஸ்மாயிலின் வாழ்க்கை வரலாற்றில் அதிகமான வாசகர்கள் ஆர்வம் கொண்டிருந்தனர். பிரதமர் துன் அப்துல்லா அகமட் படாவி மீது மக்கள் வைத்திருந்த நம்பிக்கை குறையத் தொடங்கியது மேலும் ஏமாற்றத்தை அளித்த ஒரு காலகட்டம் அது.

அந்த புத்தகத்தை தயார் செய்வதற்காக டாக்டர் ஊய் மேற்கொண்ட ஆய்வுகள் இன்று TTDI அல்லது தாமான் துன் டாக்டர் இஸ்மாயில் என்ற பெயரில் தலைநகரில் மிகவும் நேர்த்தியான ஒரு குடியிருப்புப் பகுதி இருப்பதை நினைவுறுத்துகிறது. அரசியலிலும் நல்லவர்கள் இருக்கிறார்கள், நாட்டிற்காக பங்காற்ற விரும்புபவர்களுக்கும் நாட்டை கட்டியெழுப்ப நினைப்பவர்களுக்கும்  அரசியல் வகை செய்கிறது என்பதையும் இந்த புத்தகம் நினைவு கூர்கின்றது, இது வீண் போகும் ஒரு விஷயம் அல்ல. மலேசியாவில் இது பயனுள்ள ஒரு முயற்சியாகவே கருதப்படுகிறது.

The Reluctant Politician என்ற புத்தகம் வெளியிடப்பட்ட 16 ஆண்டுகளுக்குப் பிறகு, அன்வார் இப்ராஹிமின் ஒற்றுமை அரசாங்கத்தின் வாயிலாக நாட்டை மீண்டும் கட்டியெழுப்புவதற்கு ஒரு பொன்னான வாய்ப்பு மலேசியாவிற்கு இப்போது கிடைத்துள்ளது. துன் டாக்டர் இஸ்மாயிலை ஒரு சிறந்த முன்மாதிரியாகக் கொண்டு, இந்நாட்டை கட்டியெழுப்புவதற்காக புதிய தலைமுறையைக் கண்டுபிடித்து, வழிகாட்டும் ஆர்வத்தை பிரதமர் வெளிப்படுத்தியுள்ளார்.

அவரின் இந்த ஆர்வத்தை பூர்த்தி செய்யும் வகையில், துன் டாக்டர் இஸ்மாயிலை போன்றே சுத்தமான இதயம், தூய்மையான ஆன்மா படைத்த இன்றைய அரசியல்வாதிகள் அனைத்து மலேசியர்களுக்கும் சிறந்த ஒரு நாட்டை கட்டியெழுப்புவதற்கு ஒன்றிணைய வேண்டும்.


வரும் சனிக்கிழமை வட கொரியா அணுகுண்டை வீசுகிறது

வரும் சனிக்கிழமை அன்று வட கொரியா அரசாங்கம் அணுகுண்டு ஏவுகணையை வீசி பரிசோதனை செய்ய உள்ளதாக வெளியாகியுள்ள தகவல்கள் அதிர்ச்சியை ஏற்படுத்தியுள்ளன. கொரியா தீபகற்பத்தில் அசாதார சூழ்நிலை நிலவி வருவதால் முன்னெச்சரிக்கை நடவடிக்கையாக சில தினங் களுக்கு முன்னர் அமெரிக்கா போர்க் கப்பலை அனுப்பியுள்ளது. அமெரிக்காவின் இந்நடவடிக்கைக்கு வட கொரியா அரசு கடுமையான கண்டனங்களை தெரிவித்தது.மேலும், அமெரிக்காவின் இந்நடவடிக்கைக்கு விரைவில் தக்க பதிலடி கொடுக்கப்பட்டும் என வட கொரியா எச்சரிக்கை விடுத்துள்ளது.இந்நிலையில், எதிர்வரும் சனிக்கிழமை அன்று அணுகுண்டு ஏவுகணையை வீசி வட கொரியா பரிசோதனை செய்ய உள்ளதாக அதர்ச்சி தகவல்கள் வெளியாகியுள்ளன. மேலும், வட கொரிய நாட்டிற்கு அணுகுண்டு அவசியம் தேவை என எண்ணிய முன்னாள் ஜனாதிபதியான Kim Il-Sung என்பவர் அணுகுண்டை தயாரிக்க தொடங்கியுள்ளார்.இவருடைய பிறந்த நாள் சனிக்கிழமை வரவுள்ளதால் இதே தினத்தில் வட கொரியாவின் 6-வது அணுகுண்டு பரிசோதனை நிகழ்த்தப் படவும் திட்டமிடப்பட்டுள்ளது. வட கொரியாவில் உள்ள ஒரு சுரங்கத்தில் இந்த பரிசோதனை நடத்தப்பட உள்ளதாக தகவல்கள் வெளியாகியுள்ளன.உலக நாடுகள் மற்றும் ஐ.நா சபை யின் எதிர்ப்பை மீறி வட கொரியா தொடர்ந்து அணுகுண்டு பரிசோதனையில் ஈடுப்பட்டு வருவது அண்டை நாடுகள் மத்தியில் பெரும் கவலையை ஏற் படுத்தியுள்ளது குறிப்பிடத்தக்கது.


ஜெயலலலிதா அடித்தே கொல்லப்பட்டார்!

முன்னாள் முதல்வர் ஜெயலலிதா அடித்தே கொல்லப்பட்டார்; அவரது கன்னத்தில் இருந்த காயங்களே இதற்கு சாட்சி என்று ஓபிஎஸ் அணியைச் சேர்ந்த முன்னாள் அமைச்சர் பொன்னையன் அதிரடியாக குற்றம்சாட்டியுள்ளார். அதிமுகவின் ஓபிஎஸ் மற்றும் எடப்பாடி கோஷ்டிகள் இணைப்பு பேச்சுவார்த்தை யில் மும்முரமாக இருக்கின்றன. ஜெயலலிதாவின் மர்ம மரணத்துக்கு நீதி விசாரணை வேண்டும்; சசிகலா, தினகரன் உள்ளிட்டோரை கூண்டோடு நீக்க வேண்டும் என்பது ஓபிஎஸ் அணியினர் நிபந்தனைகள். இது தொடர்பாக பேச்சுவார்த்தை நடத்த 7 பேர் கொண்ட குழுவை எடப்பாடி கோஷ்டி அமைத்துள்ளது. இந்த நிலையில் தொலைக்காட்சிக்கு ஓபிஎஸ் அணியைச் சேர்ந்த பொன்னையன் சிறப்பு பேட்டியளித்துள்ளார். ஜெயலலிதா மருத்துவமனையில் மயங்கிய நிலையில்தான் கொண்டு செல்லப்பட்டார். அப்படி ஜெயலலிதா மயங்கிய நிலைக்கு செல்ல காரணம் போயஸ் கார்டனில் நடந்த சம்பவங்கள்தான். போயஸ் கார்டனில் ஸ்டாம் பேப்பரில் கையெழுத்துப் போட ஜெயலலிதா மறுத்தார். அதனால் அவர் தாக்கப்பட்டார். அப்படி அடித்த காரணத்தால் ஜெய லலிதா மயங்கினார். ஜெயலலிதா தாக்கப்பட்டதன் விளைவுதான் கன்னத்தில் இருக்கும் 4 காயங்கள். ஜெயலலிதா தாக்கப்பட்டதைக் நேரடியாகப் பார்த்த வேலை செய்த பணியாளர் இன்று வரை எங்கிருக்கிறார் என்றே தெரியவில்லை. இவ்வாறு பொன்னையன் கூறியுள்ளார்.


தீபாவுக்கு ஓ.பி.எஸ் அழைப்பு!

முதல்வர் பன்னீர்செல்வம் கிரீன்வேஸ் சாலையிலுள்ள தனது இல்லத்தில் நிருபர்களிடம் கூறியதாவது: என்னுடைய அரசியல் வாழ்க்கையில் தவறு செய்ததாக ஒருபோதும் பெயர் வாங்கியதில்லை. இப்போது புதிதாக அவர்கள் ஒரு புரளியை சொல்லி வருகிறார்கள். காலம்தான் உரிய பதில் சொல்லும். சட்டசபை கூடியபிறகு எனக்கு உள்ள ஆதரவை எம்.எல்.ஏக்கள் நிரூபிப்பார்கள். ராஜினாமாவை திரும்ப பெற கட்டாய சூழல் ஏற்பட்டால் திரும்ப பெறுவேன். பொதுமக்களை வீதி வீதியாக சென்று, கிராமம், கிராமமாக, மாவட்ட வாரியாக சந்தித்து பேசப்போகிறேன் என்றார். தீபா குறித்த கேள்விக்கு, "அவர்கள் எல்லாம் மரியாதைக்கு உரியவர்கள். மாண்புமிகு அம்மாவுடைய அண்ணன் பிள்ளைகள். எப்போதுமே அவர்களுக்கு மதிப்பு கொடுத்துள்ளேன்" என்றார். உங்களுடன் இணைந்து பணியாற்ற தீபாவுக்கு அழைப்பு விடுப்பீர்களா என்ற கேள்விக்கு, "கட்டாயமாக" என கூறினார் ஓ.பன்னீர்செல்வம். இதன்மூலம், தீபா பக்கம் சாய்ந்த அதிமுக தொண்டர்களுக்கு இப்போது யானை பலம் கிடைத்தது போன்ற உணர்வு ஏற்பட்டுள்ளது. தீபா ஆதரவாளர்கள் இனிப்புகள் கொடுத்து கொண்டாடி வருகிறார்கள். அதிமுகவை மன்னார்குடி குடும்பத்திடமிருந்து காப்பாற்ற ஜெயலலிதாவின் விசுவாசி பன்னீர்செல்வம் மற்றும் ஜெயலலிதா அண்ணன் மகள் தீபா இணைந்து செயல்படுவார்கள் என்ற நம்பிக்கை அதிமுகவினரிடம் ஏற்பட்டுள்ளது.


சூப்பர் லீக் கால் பந்துப் போட்டியில் பிகேஎன்எஸ் எப்சியை வீழ்த்துவோம் என்று சிலாங்கூர் அணியினர் சூளுரைத்துள்ளனர்.மலேசிய சூப்பர் லீக் கால்பந்துப் போட்டியில் இன்று பல முக்கிய ஆட்டங்கள் நடைபெறவுள்ளன. அவ்வகையில் ஷாஆலம் அரங்கில் மாலை 4.45 மணிக்கு நடைபெறவுள்ள ஆட்டத்தில் சிலாங்கூர் அணியினர் பிகேஎன்எஸ் எப்சி அணியை சந்தித்து விளையாடவுள்ளனர். இரு அணிகளுமே சிலாங்கூர் மாநிலம் என்பதால் இவ்வாட்டம் மீது ரசிகர்களி டையே மிகப் பெரிய எதிர்பார்ப்பு ஏற்படுத் தியுள்ளது. சூப்பர் லீக்கின் தொடக்க ஆட்டங்களில் பிகேஎன்எஸ் எப்சி இரு ஆட்டங்களில் தோல்வி கண்டுள்ளது. ஆனால் சிலாங்கூர் அணி ஒரு ஆட்டத்தில் வெற்றியும், ஒரு ஆட்டத்தில் சமநிலையும் கண்டுள்ளது. இதே உத்வேகத்துடன் விளையாடி சிலாங்கூர் அணியினர் பிகேஎன்எஸ் எப்சி அணியை வீழ்த்தி வெற்றி பெற்றுவர் என்று அதன் தலைமை பயிற்றுநர் பி. மணியம் நம்பிக்கை தெரி வித்துள்ளார். இன் றைய ஆட் டத்தில் அனைத்து முன்னணி ஆட்டக் காரர் களும் களமிறங்க வுள்ளனர். சொந்த அரங் கம் என்பதால் அவர் கள் சிறப் பான ஆடத்தை வெளிப் படுத்தி அணிக்கு வெற் றியை தேடித் தருவார் கள் என்று மணியம் செய்தியாளர்களிடம் கூறினார்.இதனிடையே ஜெங்கா துன் அப்துல் ரசாக் அரங்கில் இரவு 9 மணிக்கு நடைபெறவுள்ள ஆட்டத்தில் பெல்டா யுனைடெட் அணியினர் கெடா அணியை சந்தித்து விளையாடவுள்ளனர்.ஈப்போ அரங்கில் நடைபெறும் ஆட்டத்தில் பேரா அணியினர் மலாக்கா யுனைடெட் அணியை சந்திக்கவுள்ளனர். கோல திரெங்கானுவில் நடைபெறும் ஆட்டத்தில் டீ-டீம் அணியினர் பினாங்கை சந்திக்கும் வேளையில் கூச்சிங் அரங்கில் சரவா அணியினர் பகாங் அணியை சந்திக்கவுள்ளனர் என்பது குறிப்பிடத்தக்கது.


``மார்ச் 29 வரை காத்திருப்போம்'' - மத்திய அரசுக்கு எதிரான தீர்மான கேள்விக்கு ஓ.பி.எஸ் பதில்

மத்திய அரசுக்கு எதிராகக் கொண்டு வரும் நம்பிக்கையில்லா தீர்மானத்துக்கு, வரும் 29-ம் தேதி வரை காத்திருப்போம் எனத் துணை முதல்வர் ஓ.பன்னீர்செல்வம், தமிழக சட்டசபையில் தெரிவித்தார்.

தமிழக பட்ஜெட் கடந்த 15-ம் தேதி அன்று தாக்கல் செய்யப்பட்டது. பட்ஜெட் தொடர்பான விவாதத்துக்காகத் தமிழக சட்டசபை இன்று காலை மீண்டும் கூடி யது. இதில், கலந்துகொண்ட எதிர்க்கட்சித் தலைவர் மு.க ஸ்டாலின், 'மத்திய அரசு மீதான நம்பிக்கை இல்லா தீர்மானத்தை அ.தி.மு.க ஆதரிக்க வேண்டும்' என்று கூறினார். இதற்குப் பதிலளித்த, துணை முதல்வர் ஓ.பன்னீர்செல்வம், ``மத்திய அரசுக்கு எதிரான நம்பிக்கையில்லா தீர்மானம் மீது முடிவு எடுக்க வரும் 29-ம் தேதி வரை காத்திருப்போம். எந்த முன்னேற்றமும் இல்லை என்றால் அனைவரும் ஒன்றுகூடி அடுத்தகட்ட நடவடிக்கை பற்றி முடிவு செய்வோம்'’ என்றார்.

இரண்டு நாள் விடுமுறைக்குப் பின் கூடிய மக்களவையில், சந்திரபாபு நாயுடு தலைமையிலான தெலுங்கு தேசம் கட்சியும் ஜெகன்மோகன் ரெட்டி தலை மையிலான ஒய்.எஸ்.ஆர் காங்கிரஸ் கட்சியும் ஒன்றிணைந்து எதிர்க்கட்சிகளைச் சேர்ந்த 50 எம்.பி-க்களின் கையெழுத்தைப் பெற்று, பா.ஜ.க அரசுமீது நம்பிக்கையில்லா தீர்மானத்தை நிறைவேற்ற முனைப்பு காட்டிவருகிறது.


தமிழர்களுக்கான நிலம் அவர்களிடமே ஒப்படைப்பு

கொழும்பு,

இலங்கை போரின்போது தமிழர்களிடம் இருந்து பறிக்கப்பட்ட நிலங்களை மீண்டும் ஒப்படைக்க இலங்கை ராணுவத்துக்கு அதிபர் சிறிசேனா உத்தர விட்டுள்ளார். இலங்கையில் ஈழத்தமிழர்களுக்கான போர் பல ஆண்டுகளாக நடைபெற்று வந்தது. விடுதலை புலிகள் இயக்கத்துக்கும் இலங்கை ராணுவத்துக்குமான இந்த போர் கடந்த 2009ஆம் ஆண்டு முடிவடைந்தது.

இதையடுத்து இந்த போரின் போது வடக்கு மற்றும் கிழக்கு பகுதிகளில் இருந்த தமிழர்களின் நிலம் ராணுவத்தின் கட்டுப்பாட்டில் கொண்டுவரப்பட்டது. இந்நிலையில் தமிழர்களிடம் இருந்து ராணுவ கட்டுப்பாட்டுக்குள் கொண்டு வந்த நிலங்களை மீண்டும் தமிழர்களிடம் ஒப்படைக்க உத்தரவிடப்பட்டுள்ளது. அக்டோபர் 31ஆம் தேதிக்குள் அனைத்து நிலங்களையும் ஒப்படைக்க வேண்டும் என இலங்கை அதிபர் சிறிசேனா உத்தரவிட்டுள்ளார்.


வீட்டை கவனிக்கமுடியாதவரால் நாட்டையும் கவனிக்க முடியாது- நிதின் கட்கரி

பாஜக மாணவர் அமைப்பான அகில பாரதிய வித்யார்த்தி பரிஷத் அமைப்பின் கூட்டம் மஹாராஷ்ட்ர மாநிலத்தில் நேற்று நடைபெற்றது. இதில் இதில் மத்திய அமைச்சரும், பாஜக மூத்த தலைவருமான நிதின் கட்கரி கலந்து கொண்டார்.

அப்போது பேசியவர்,  “என்னைச் சந்தித்த பலரும் பாஜகவிற்காகவும், நாட்டிற்காகவும் தங்களது வாழ்க்கையை தியாகம் செய்ய விரும்புவதாக தெரி வித்த னர். அவர்களில் ஒருவரை நோக்கி, நீங்கள் என்ன செய்கிறீர்கள்? உங்களது குடும்பத்தில் எத்தனை பேர் இருக்கின்றனர்? எனக் கேட்டேன். அதற்கு அவர், சொந்தமாக கடை வைத்திருந்தேன் அது நன்றாக செயல்படாததால் மூடி விட்டதாக குறிப்பிட்டார். தனக்கு மனைவியும், குழந்தையும் இருப்ப தாகவும் அவர் தெரிவித்தார். இதைக் கேட்ட நான், முதலில் உங்கள் குடும்பத்தை கவனியுங்கள் என்றேன்.

ஏன் என்றால், தனது குடும்பத்தை யாரால் சரியாக நிர்வகிக்க முடியவில்லையோ, அவரால் நாட்டையும் நிர்வகிக்க முடியாது. அதனால், குடும்பத்தை பரா மரிப்பதற்கும், குழந்தைகளை நன்றாக வளர்ப்பதற்கும் முக்கியத்துவம் கொடுக்க வேண்டும். அதன்பிறகு, கட்சிக்காகவும், நாட்டுக்காகவும் பணி யாற்றலாம்”என்றார்.


அதிமுக எம்.பி. குமார் மீது திமுகவினர் தாக்குதல்

திருச்சி பொன்மலையில் பேருந்து நிலையம் கட்டுவது தொடர்பாக அதிமுக - திமுகவினர் இடையே ஏற்பட்ட மோதலில்  எம்.பி.குமார் தாக்கப்பட்டார்.

பொன்மலையில் ரயில்வே துறைக்கு சொந்தமான இடத்தில் எம்.பி. குமார் தனது தொகுதி  நிதியில் இருந்து 7 லட்சம் ஒதுக்கி பேருந்து நிலையம் கட்ட அனுமதி பெற்றிருந்தார். இதற்காக பழைய பேருந்து நிலைய கட்டிடத்தை இடிக்கும் பணி இன்று தொடங்கியது.

ரயில்வே துறையில் இதற்குரிய அனுமதி பெறாமல் இடிக்கப்படுவதாக கருதி,  திமுகவினர் ரயில்வே பாதுகாப்பு படைக்கு தகவல் தந்துள்ளனர். உடனடி யாக அங்கு வந்த ரயில்வே பாதுகாப்பு படையினர் பொக்லைன் இயந்திரத்தை பறிமுதல் செய்தனர். இதனால் அதிமுக-திமுகவினர் இடையே வாக்கு வாதம் ஏற்பட்டு அடிதடியாக மாறியது.

ஒருவரை ஒருவர் கடுமையாக தாக்கிக்கொண்டனர்.  கல்வீச்சிலும் ஈடுபட்டனர்.  இந்த தாக்குதலில் குமார் எம்.பி. கடுமையாக தாக்கப்பட்டார்.   திமுக வட்ட அலுவலகம் மீதும் தாக்குதல் நடந்தது.  இந்த பதற்றத்தை அடுத்து அங்கு மாநகர காவல் ஆணையர் அமல்ராஜ் அங்கு விரைந்து வந்து எச்சரித்தும் இருதரப்பினரும் மோதிக்கொண்டதால் போலீசார் அடிதடியில் ஈடுபட்டவர்களை கைது செய்தனர்.  இந்த சம்பவத்தால் திருச்சியில் பதற்றம் நிலவுகிறது.


பன்னீர்செல்வம்- பழனிசாமி அணியை விளாசும் சசிகலா புஷ்பா

தமிழகத்தில் அதிமுகவின் இரு அணிகளும் சேர்ந்து நல்ல நாடகம் நடத்திக் கொண்டிருக்கிறார்கள் என விமர்சித்துள்ளார் மாநிலங்களவை உறுப்பினர் சசிகலா புஷ்பா. ஜெயலலிதா மறைவு முதலே பல அதிரடி மாற்றங்களை அனுதினமும் சந்தித்து வருகிறது தமிழக அரசியல். ஓ.பி.எஸ் பிரிவு, சசிகலா கைது என ஆரம் பித்த சதுரங்க விளையாட்டு தற்போது இரு அணிகள் இணைப்பு, டி.டி.வி தினகரன் கைது என பரபரப்பை எட்டியுள்ளது. இதனிடையே தமிழக அரசியல் சூழ லில் இரு அணிகளும் நாடகம் தான் போடுகின்றன என விமர்சித்துள்ளார் மாநிலங்களவை எம்.பி சசிகலா புஷ்பா. இரு அணிகளும் இணைவதற்கான பேச்சுவார்த்தையின் முதல் நடவடிக்கையாக இன்று அதிமுக அலுவலகத்தில் இருந்த சசிகலா பேனர்கள் அகற்றப் பட்டன. இதுகுறித்து சசிகலா கூறுகையில்,' பன்னீர்செல்வம்- பழனிசாமி இடையே அதிகாரப் போட்டியே தற்போது நிலவுகிறது. இரு அணிகளும் நல்ல நாடகத்தை நடத்தி, அடிமட்ட உறுப்பினர்களை ஏமாற்றி வருகிறார்கள்' என விமர்சித்துள்ளார். மேலும் தமிழகத்துக்கு கொள்கை சார்ந்த கட்சியே தேவை எனவும் அவர் கூறியுள்ளார்.


டாலருக்கு எதிரான இந்திய ரூபாயின் மதிப்பு 8 காசுகள் உயர்வு

மும்பை: இன்றைய வர்த்தகநேர துவக்கத்தில் அந்நிய செலாவணி சந்தையில், அமெரிக்க டாலருக்கு எதிரான இந்திய ரூபாயின் மதிப்பு 8 காசுகள் உயர்ந்து ரூ.67.19 காசுகளாக உள்ளது. வங்கிகள் மற்றும் ஏற்றுமதியாளர்களிடையே அமெரிக்க டாலரின் தேவை சரிந்துள்ளது, உலகளவில் மற்ற நாணயங்களுக்கு எதிரான டாலரின் பலவீனம் மற்றும் உள்நாட்டு பங்குச்சந்தையில் காணப்படும் உயர்வு போன்ற காரணங்களால் இந்திய ரூபாயின் மதிப்பில் உயர்வு காணப்படுவதாக அந்நிய செலாவணி விநியோகஸ்தர் தெரிவித்துள்ளார். கடந்த வர்த்தகத்தில் டாலருக்கு எதிரான இந்திய ரூபாயின் மதிப்பு 13 காசுகள் குறைந்து ரூ.67.27 காசுகளாக இருந்தது குறிப்பிடத்தக்கது.


நம்பிக்கை இருக்கிறதா?

காவிரி விவகாரத்தில் அனைத்துக் கட்சிக் கூட்டத்தை கூட்ட வேண்டும் என்று வலியுறுத்தி தமிழக நிதித்துறை அமைச்சர் ஓ. பன்னீர்செல்வத்தை, மு.க. ஸ்டாலின் இன்று சந்தித்துப் பேசினார்.தலைமைச் செயலகத்தில் அமைச்சர் ஓ. பன்னீர்செல்வத்தை சந்தித்து பேசிய பிறகு வெளியே வந்த தமிழக சட்டப்பேரவை எதிர்க்கட்சித் தலைவர் மு.க. ஸ்டாலின் செய்தியாளர்களை சந்தித்தார். அப்போது அவர் கூறியதாவது, அனைத்து விவசாய சங்க பிரதிநிதிகளுடனான மு.க. ஸ்டாலின் நேற்று சந்தித்துப் பேசிய போது எடுக்கப்பட்ட தீர்மானங்கள் அடங்கிய அறிக்கையின் நகலை தலைமைச் செயலாளரிடம் வழங்கினோம் என்றார்.மேலும், அனைத்துக் கட்சிக் கூட்டம் தொடர்பாக அமைச்சர் ஓ. பன்னீர்செல்வத்திடம் வலியுறுத்தினோம். அவரும் உரிய நடவடிக்கை எடுப்பதாக உறுதி அளித்துள்ளார் என்றார் ஸ்டாலின். தலைமைச் செயலாளரை நேரில் சந்தித்தீர்களா என்று கேட்டதற்கு, தலைமைச் செயலாளரை நேரில் பார்க்கவில்லை. தீர்மான அறிக்கை நகலை அவரது அலுவலகத்தில் வைத்துள்ளோம் என்று ஸ்டாலின் பதில் அளித்தார். காவிரி விவகாரம் உச்ச நீதிமன்றத்தில் விசாரணையில் இருக்கிறதே என்ற கேள்விக்கு... நீதிமன்றம் என்பது வேறு, அது சட்ட ரீதியாக செல்ல வேண்டியது. அதே சமயம், கர்நாடக மாநிலத்தில் உள்ள அனைத்துக் கட்சிகளும் ஒருங்கிணைந்து தங்களது உணர்வை வெளிப்படுத்துகிறோர்களே, அது போல தமிழகத்தில் உள்ள அனைத்துக் கட்சியினரும் ஒன்றிணைந்து தங்களது உணர்வுகளை வெளிப்படுத்த வேண்டும் என்பதற்காகவே அனைத்துக் கட்சிக் கூட்டத்தை கூட்ட வேண்டும் என்று வலியுறுத்துகிறோம் என்று ஸ்டாலின் பேசினார். மேலும், இந்த சந்திப்பில் நம்பிக்கை வந்துள்ளதா? என்று செய்தியாளர்கள் கேட்டதற்கு, நம்பிக்கை இருப்பதால்தான் இங்கே வந்தோம். உரிய நடவடிக்கை எடுப்பதாக உறுதி மொழி தந்திருக்கிறார்கள். அவர்கள் தரப்பில் நடவடிக்கை எடுப்பதாகக் கூறியிருக்கிறார்கள் என்று ஸ்டாலின் கூறினார்.


இந்திய மாணவருக்கு அமெரிக்க உயரிய விருது

வாஷிங்டன்: அமெரிக்காவில் நடைபெற்ற சர்வதேச அறிவியல் போட்டியில் வெற்றிபெற்ற இந்திய மாணவருக்கு உயரிய விருது வழங்கப்பட்டது. அமெரிக்காவில் நடைபெற்ற சர்வதேச அறிவியல் மற்றும் பொறியியல் போட்டியில் இந்திய மாணவர் வெற்றி பெற்றார். விவசாயத்தை மேம்படுத்துவது தொடர்பான கண்டுபிடிப்பிற்கு ஜாம்ஷெட்பூரை சேர்ந்த பிரஷாந்த் ரங்கநாதனுக்கு விருது வழங்கப்பட்டது. இவருடன் இந்தியா முழுவதிலும் இருந்து 20 பள்ளி மாணவர்களும் போட்டியில் கலந்து கொண்டனர். பிரஷாந்த் ரங்கநாதனின் திட்டம் நாட்டின் விவசாயத்தை அழித்து வரும் பூச்சிக்கொல்லிகளை சிதைவுறச் செய்யும். பிரஷாந்த் ரங்கநாதன் தவிர நான்கு அமெரிக்க வாழ் இந்தியர்களும் வெவ்வேறு பிரிவுகளில் விருது பெற்றுள்ளனர்.


பக்காத்தான் ஹரப்பான் நம்பிக்கை கூட்டணியில் உயர்பதவியில் இந்தியர் இல்லை.

(பெருஜி பெருமாள்) கோலாலம்பூர், புதிதாக அறிவிக்கப்பட்டுள்ள பக்காத்தான் ஹராப்பான் அல்லது நம்பிக்கை கூட்டணியின் முக்கியமான மேல்மட்ட பதவிகளுக்கு இந்தியர்களுக்கு வாய்ப் பளிக்கப்படவில்லை என்ற விஷயத்தை தன் கவனத்திற்கு கொண்டு வந்த மலேசிய நண்பனுக்கு தாம் நன்றி தெரிவிப்பதாக அதன் அவைத் தலைவரும் முன்னாள் பிரதமருமான துன் டாக்டர் மகாதீர் முகமட் நேற்று கூறினார். மேல் மட்ட நிலையில் இந்தியர்களுக்கு வாய்ப் பளிக்கப்படவில்லை என்பது வருத்தமான ஒன்றுதான். இது பற்றி நான் வருந்துகிறேன். கூட்டணியின் கவனத்திற்கு இதனைக் கொண்டு சென்று எவ்வாறு தீர்வு காண முடியும் என்பதை ஆராய்வேன் என்று மகாதீர் மேலும் கூறினார்.உயரிய பதவிகளுக்கான வாய்ப்பில் இந்தியர் பிரதிநிதித்துவம் வெறுமையாக இருப்பது கவனிக்கப்பட வேண்டிய ஒன்றே என்பதை அவர் ஒப்புக்கொண்டார். நேற்றிரவு, பந்தாய் டாலாம் பி.கே.ஆர் ஏற்பாடு செய்திருந்த ஹரிராயா திறந்த இல்ல உபசரிப்பின்போது மலேசிய நண்பன் எழுப்பிய கேள்விக்கு துன் மகாதீர் மேற்கண்ட பதிலை கூறினார். பக்காத்தான் ஹராப்பான் அண்மையில் அதன் பொறுப்பாளர்களை அறிவித்திருந்தது. அதில் துணைத் தலைவர் பொறுப்பில் மூவரையும், உதவித் தலை வர்களாக நால்வரையும் நியமனம் செய்தது. எனினும், எதிர்க்கட்சிகளில் முக்கியமான பதவிகள் வகிக்கும் இந்திய பிரதிநிதிகளுக்கு அப்பொறுப்புகள் ஏதும் வழங்கப்படாதது ஏன் என்று மலேசிய நண்பன் கேள்வி எழுப்பியிருந்தது குறிப்பிடத்தக்கது.


முதுகலை மாணவிக்கு 5 ஆண்டுகள் சிறை தண்டனை!

முன்னாள் முதுகலை மாணவி ஒருவர் ஐ.எஸ்.என்ற இஸ்லாமிய தீவிரவாத பிரிவு சம்பந்தமான 12 நூல்களை கைவசம் வைத்திருந் ததால் நேற்று கோலாலம்பூர் உயர் நீதிமன்றத்தில் குற்றவாளி என தீர்ப்பளிக்கப்பட்டு தண்டனை விதிக்கப்பட்டது. முன்னாள் முதுகலை மாணவி சித்தி நூர் ஆயிஷாவிற்கு 5 வருட சிறைத் தண்டனை என நீதித் துறை ஆணையர் முகமது ஷாரிப் தெரி வித்தார். இவரின் கைவசம் உள்ள நூல்கள் பறிமுதல் செய்யப்பட்டு அழிக்கப்பட வேண்டும் என்றும் நீதித் துறை ஆணையர் உத்தரவிட்டார். ஆய்வுப் பணிக் காக இந்த நூல் களை பெற்றதாக கூறிக் கொள்ளும் சித்தி முதுகலை பட்டப்படிப்பிற் காக தன்னை பதிவு செய்து கொள்ளவே இல்லை. சித்தி தனது வாக்குமூலத் தில் முரணாக காணப்படுகிறார். இவ்வழக்கில் அரசு தரப்பு உண்மை நிலையினை ஐயத்திற்கு இடமின்றி நிலைநாட்டியுள்ளது. தனது கட்சிக்காரர் சித்தி நூர் ஆயிஷாவிற்கான தண்டனையை குறைக்குமாறு வழக்கறிஞர் கமாரூஷாமான் அப்துல் வஹாப் வலியுறுத்தினார். முதல் முறையாக இவர் குற்றம் செய்துள்ளார். விரிவுரையாளரின் போதனை இதற்கு ஒரு வகையில் காரணமாக இருக்கலாம். எனவே, தண்டனை குறைக்கப்பட வேண் டும்.


தமிழ்ப்பள்ளியே நமது தேர்வு.தலைமைத்துவ ஆற்றலை வளர்த்த அலோர்காஜா தமிழ்ப்பள்ளி

பெயர் : சுரேந்தர் குணாளன் /அலோர்காஜா தமிழ்ப்பள்ளி, மலாக்கா /  மலாயா பல்கலைக்கழகம் / இயற்பியல் துறை (3ஆம் ஆண்டு)

மலாக்கா மாநிலத்தைப் பூர்வீகமாகக் கொண்ட சுரேந்தர் குணாளன் தற்போது மலாயாப் பல்கலைக்கழகத்தில் இயற்பியல் துறையில் (Physics) மூன்றாம் ஆண்டில் பயின்று  வரும் இவரின் ஆரம்பக் கல்வியை தொடக்கி வைத்த தமிழ்ப்பள்ளி அலோர்காஜா கெமுனிங் குழு தோட்டத் தமிழ்ப்பள்ளி என்றாலும் இறுதி நான்கு ஆண்டுக் கல்விக்கு தளம் அமைத்துக் கொடுத்தது அலோர்காஜா தமிழ்ப்பள்ளி என்பதைப் பெருமையாகக் கருதுவதாகவும் தெரி வித்துள்ளார்.

பெற்றோர் குணாளன் துளசி தம்பதியரின் தலைப்பிள்ளையான இவருக்கு கு.திவ்யா, கு.ஜீவிதா என இரு சகோதரிகளும் இருப்பதாகவும் தெரிவித்தார். தமிழ்ப்பள்ளியில் பயிலும் காலத்தில் கிடைத்த கல்வி அனுபவமே  இடைநிலைப்பள்ளியின்  ஐந்து ஆண்டுக் கல்வியை இலகுவான  முறையில் பெறு வதற்கான வாய்ப்பினை ஏற்படுத்தியதால் ஸ்ரீ பெங்காலான் இடைநிலைப்பள்ளியில் மிகச் சிறந்த தேர்ச்சியினைப் பெற  முடிந்ததாக நம்பிக்கையோடு தெரிவித்துள்ளார்.

மலாக்கா மெட்ரிகுலாசி (Kolaj matrikulasi melaka)  கல்லூரியில்  காலடி  எடுத்து  வைக்க எஸ்பிஎம் தேர்வில் தமிழ்மொழிப்பாடமும், தமிழ்  இலயக்கியப் பாடமும் பக்கபலமாக இருந்ததாகக் கூறிய இவருக்கு மலாயாப் பல்கலைக்கழகத்தில் (University malaya)  இயற்பியல் (Physics) துறையில்  பயிலும் வாய்ப்பும் கிடைத்ததாகக் கூறுகின்றார். ஆசிரியர்களின் அர்ப்பணிப்பும், பெற்றோர்களின் ஊக்குவிப்பும்  தன்னுடைய  இந்த உயரிய நிலைக்கு அஸ்தி வாரம் என்பதை வெளிப்படையாகவே  கூறுகின்றார்  சுரேந்தர் குணாளன்.

2003 ஆம் ஆண்டில்  அமலாக்கம் கண்ட அறிவியலையும்  கணிதத்தையும்  ஆங்கிலத்தில்  போதிக்கும் நடைமுறையின் வழி தனக்குக் கிடைத்த ஆங்கில மொழியின்  ஆற்றலே   இடைநிலைப்பள்ளி, மெட்ரிகுலேசன்  கல்லூரியில் மட்டுமின்றி தற்போது பல்கலைக்கழக கல்விக்கும் பெரும் துணை யாக இருந்து வருவதை  தெளிவுபடக் கூறுகின்றார்   சுரேந்தர் குணாளன். மேலும்  குறிப்பிட்ட  பாடங்களை ஆங்கிலத்தில் பயில்வதால் தமிழ்மொ ழிக்கு எவ்விதமான பாதகமும் வரப்போவதில்லை என்பதையும் பதிவு செய்துள்ளார்.

தமிழ்ப்பள்ளியில்  பயிலும் காலத்தில் தமக்குக் கிடைத்த தலைமைத்துவ வாய்ப்புகளின் வழியே சிறந்த  தலைமைத்துவ ஆற்றல்களைப் பெற்றிருப்ப தாகக்  கூறும் சுரேந்தர் குணாளன், தான் கற்று வரும் துறையில் முனைவர் கல்வியைத் தொடருவதே தனது லட்சியம் என்பதையும் உறுதியாகக் கூறு கின்றார். தமிழ்ப்பள்ளியில் பயிலும் மாணவர்கள் நிச்சயமாக சோடை போவதில்லை என்பதை இவரின் அடைவு நிலையின் வழி அறிய முடிகின்றது.


சிங்கப்பூர் பள்ளிக்கு எஸ்.ஆர்.நாதனின் பெயர்

(எம்.கே.வள்ளுவன்) சிங்கப்பூர்,

கல்வி மட்டுமே  ஒரு மனிதனின் ஒளி மயமான எதிர் காலத்திற்கு வழி காட்டியாய்  அமையும் என்பதை உணர்த்திச் சென்ற சிங்கப்பூரின் மறைந்த முன்னாள்  அதிபர் எஸ்.ஆர்.நாதனை நினைவு  கூரும் வகையில் சிங்க ப்பூர் சமூக  அறிவியல்   பல்கலைக்கழகத்தின்  மனித மேம்பாடு,  சமூகச் சேவையின்  பள்ளி பெயர்  இனி எஸ். ஆர்.நாதன்  மனித மேம்பாட்டுப் பள்ளி" என  மாற்றப்பட விருப்பதாக அதிபர் ஹலிமா யாக்கோப் தெரிவித்தார்.

Read More: Malaysia Nanban Tamil Daily on 23.2.2018


சட்ட உதவியுடன் உயிர் துறந்த 104 வயது விஞ்ஞானி

ஜெனிவா,

ஆஸ்திரேலியாவின் பெர்த்தில் உள்ள எடித் கோவன் பல்கலைக்கழக ஆய்வுத்துறையில் கவுரவ பேராசிரியராக பணியாற்றி வந்தவர் டேவிட் குட்ஆல் (வயது 104). முதுமைக்காலத்தில் இருந்த இவருக்கு கொடிய நோய்கள் இல்லை என்றாலும், அவரது வாழ்க்கைத்தரம் மிகவும் மோசமடைந்து வந்தது.

எனவே தனது வாழ்க்கையை முடித்துக்கொள்ள விஞ்ஞானி டேவிட் குட்ஆல் விரும்பினார். தனது தற்கொலைக்கு உதவுமாறு ஆஸ்திரேலிய அரசுக்கு அவர் வேண்டுகோள் விடுத்தார். ஆனால் ஒருவரின் தற்கொலைக்கு உதவுவது சட்டவிரோதம் என்ற கொள்கையை கடைப்பிடித்து வரும் நாடுகளில், ஆஸ்திரேலியாவும் ஒன்று. எனவே டேவிட்டின் கோரிக்கையை ஏற்க மறுத்தது.

அதேநேரம் சுவிட்சர்லாந்தில், தங்கள் வேலையை தாங்களே செய்யும் அளவுக்கு உடல் ரீதியாக திடகாத்திரமாக இருக்கும் ஒருவர், நீண்ட காலமாக தானாகவே இறக்கும் கோரிக்கை கொண்டிருந்தால், அவரது தற்கொலைக்கு உதவுவது சட்டரீதியாக அங்கீகரிக்கப்பட்டு இருக்கிறது.

எனவே ஆஸ்திரேலிய அரசின் புறக்கணிப்பால் விரக்தியடைந்த டேவிட் குட்ஆல், சுவிட்சர்லாந்துக்கு வந்தார். அவரது அமைதியான மரணத்துக்கு உதவ முன்வந்த ‘எக்சிட் இன்டர்நேஷனல்’ நிறுவனம், அவரது பயணத்துக்கு வேண்டிய வசதிகளை செய்து கொடுத்தது.

அதன்படி சுவிட்சர்லாந்து வந்திறங்கிய அவர், பசல் நகரில் உள்ள மருத்துவமனை ஒன்றில் சேர்க்கப்பட்டார். அங்கு அவருக்கு நேற்று காலையில் விஷ ஊசி செலுத்தி மரணம் விளைவிக்கப்பட்டது. அவர் அமைதியாக மரணித்ததாக எக்சிட் அமைப்பின் நிறுவனர் பிலிக் நிட்ஸ்கி கூறினார்.

முன்னதாக நேற்று முன்தினம் செய்தியாளர்களை சந்தித்த டேவிட் குட்ஆல், தனது வாழ்வை முடித்துக்கொள்ள ஆர்வமாய் இருப்பதாகவும், ஆஸ்திரேலியாவிலேயே இந்த வசதியை ஏற்படுத்தி தந்திருந்தால் சிறப்பாக இருந்திருக்கும் என்றும் கூறினார். இனி மேலாவது இத்தகைய நடவடிக்கைக்கு அனுமதிப்பது குறித்து ஆஸ்திரேலியாவும், பிற நாடுகளும் பரிசீலிக்க வேண்டும் என்றும் அவர் கேட்டுக்கொண்டார்.


பெடூலி சேஹாட் திட்டத்தின் வழி இலவச மருத்துவ சிகிச்சை

மக்கள் நல்வாழ்வுக்கான ‘பெடுலி சேஹாட்’  திட்டத்தின் வழி  500 வெள்ளிக்கும் குறைவான செலவில் மருத்துவ சிகிச்சை பெறுவதற்கு சிறப்பு கார்டு வழங்கப்படும் என்று பக்காத்தான் அறிவித்து இருந்தது. அரசாங்கத்தில் பதிவு செய்யப்பட்ட கிளினிக்குகளில் மட்டும் அவர்கள் தங்களுக்கு வழங்கப்ப டுகின்ற ‘பெடுலி சேஹாட்’  திட்ட அட்டையை பயன்படுத்தி  சிகிச்சை பெற முடியும். அதனையும் அரசாங்கம் ஒத்திவைப்பதற்கான சாத்தியம் ஏற்பட்டுள்ள தாக லிம் தெரிவித்தார்.

Read More: Malaysia Nanban Tamil Daily on 1.6.2018


கோவை தனியார் மருத்துவமனையில் தீ விபத்து!

கோவை இராமநாதபுரத்திலுள்ள பிரபல குடல் சிகிச்சைக்கான, ஜெம் மருத்துவமனை உள்ளது. இந்த மருத்துவமனையில் இன்று காலை 8 மணியளவில் தீ விபத்து ஏற்பட்டது. அங்கு அனுமதிக்கப்பட்டிருந்த நோயாளிகள் உடனடியாக வேறு மருத்துவமனைக்கு மாற்றப்பட்டனர். ஜெம் மருத்துவமனையின் முதல் தளத்தில் உள்ள யு.பி.எஸ். அறையில் ஏற்பட்ட மின்கசிவு காரணமாக தீ விபத்து ஏற்பட்டது. அங்கிருந்த மருத்துவக் கழிவுகளில் தீ பரவி பற்றி எரிந்ததால் நோயாளிகள் பதற்றத்துக்குள்ளானார்கள். முதல் தளத்தில் தீ பரவி கடும் புகை மூட்டம் ஏற்பட்டது. முதல் தளத்தில் அறுவை சிகிச்சை அரங்கு மற்றும் தீவிர சிகிச்சை பிரிவு இருக்கிறது. அங்கு 30க்கும் மேற்பட்ட நோயாளிகள் சிகிச்சைப் பெற்று வந் தார்கள். அவர்கள் அனைவரும் உடனடியாக அருகிலுள்ள தனியார் மருத்துவமனைக்கு மாற்றப்பட்டனர். 5 வாகனங்களில் வந்த தீயணைப்பு வீரர்கள் துரிதமாகச் செயல்பட்டு தீயை அணைத்தனர். சுமார் ஒரு மணி நேரத்துக்கும் மேலாகப் போராடி தீயை அணைத்த தீயணைப்பு வீரர்கள் மருத்து வமனையின் முதல் தளத்திலிருந்த கண்ணாடிகளை உடைத்து, காற்றோட்ட வசதியை ஏற்படுத்தி புகையை வெளியேற்றினர். தீ விபத்து காரணமாக ஏராளமான ஆம்புலன்ஸ் வாகனங்கள் மருத்துவமனை வளாகத்தில் குவிந்ததால் மருத்துவமனை வளாகம் முன்பாக பரபரப்பான சூழல் ஏற்பட்டது. இதுகுறித்துப் பேசிய மருத்துவமனை தலைவர் டாக்டர் .பழனிவேல், “மருத்துவமனையில் தீ பற்றியவுடன் ஊழியர்கள் விரைந்து செயல்பட்டதால் பெரும் சேதம் தவிர்க்கப்பட்டது. நோயாளிகள் யாருக்கும் எவ்வித பாதிப்பும் ஏற்படவில்லை. அவர்கள் அனைவரும் நலமுடன் இருக்கிறார்கள்' என்றார்.


வாக்கு கேட்டுவந்த பிரேமலதா;அடித்துக்கொண்ட தேமுதிக நிர்வாகிகள்

அதிமுகவில் இருக்கும் கூட்டணி மக்கள் விரோத கூட்டணி,  அடாவடி கூட்டணி என்றும் நடுநிலையாளர்கள் மத்தியில் பேசப்பட்டுவரும் நிலையில், பிரச்சாரத்திற்கு முன்பே தேமுதிக ஆலோசனை கூட்டத்தில் அவர்களுக்குள் அடித்து கொண்டதும் கார் கண்ணாடிகளை உடைத்து கொண்டதும் பெரும் சலசலப்பை உருவாக்கியுள்ளது.

தேமுதிக பொருளாளர் பிரேமலதா சீர்காழி, நாகப்பட்டினம், திருவாரூர், உள்ளிட்ட பகுதிகளில் அதிமுக வேட்பாளர்களை ஆதரித்து பிரச்சாரம் செய்யவந்தார். அதற்கான ஆலோசனை கூட்டத்தை தேமுதிக, அதிமுக உள்ளிட்ட கூட்டணிகட்சியினர் நாகை மாவட்டம் சீர்காழி பழைய பேருந்து நிலையத்திற்கு அருகில் தனியார் விடுதியில் நடத்தினர்.

அந்த கூட்டத்தில் கலந்துகொண்ட சீர்காழி தேமுதிக நகர செயலாளர் செந்தில் என்பவரிடம், கேப்டன் மன்ற மாவட்ட செயலாளரான சேகர் என்பவர் "எதுக்கெடுத்தாலும் நீயே தண்ணிச்சையாக முடிவெடுக்கிற, என்னிடம் எந்த தகவலும் சொல்றதில்ல, பிரச்சாரத்துக்கு போறவங்களுக்கு எந்த வசதியும் நீ வாங்கி கொடுப்பதில்ல, என்ன நினைச்சிக்கிட்டு இருக்க தொலைச்சிப்பிடுவேன் " என்று வடிவேல் பானியில் ஒருமையில் பேசி இருக்கிறார்.

சேகரின் ஒருமையான பேச்சால் இருவருக்கும் வாக்குவாதம் ஏற்பட்டு கைகலப்பாக மாறியது. ஆத்திரமடைந்த செந்தில் சேகரை தாக்கியிருக்கிறார். இதில் காயமடைந்த சேகர் சீர்காழி காவல் நிலையத்தில் புகார் செய்தார். உடனே பறந்து வழக்கு பதிவு செய்த காக்கிகள் தேமுதிக நகர செயலாளர் செந்திலை கைது செய்து சிறையில் அடைத்துவிட்டனர்.

இந்த சம்பவத்தின் போது பழைய பேருந்து நிலையத்தில் இரு தரப்பிற்கும் கல்வீச்சி நடந்து நிர்வாகிகள் அங்கு நிறுத்தி வைக்கப்பட்டிருந்த இரண்டு வாக னங்களின் கண்ணாடிகளையும் அடித்து நொறுக்கப்பட்டது. இதனால் அங்கு பெரும் பரபரப்பு உருவாகியிருக்கிறது. இதை கண்ட அதிமுகவினர் பெரும் குழப்பத்திற்கு ஆளாகியுள்ளனர்.


அழைப்பை எதிர்பார்க்கவில்லை': ஸ்டாலினுக்கு தமிழிசை பதிலடி

தி.மு.க தலைமையில் சென்னையில் இன்று அனைத்து கட்சி கூட்டத்துக்கு மு.க.ஸ்டாலின் அழைப்பு விடுத்து உள்ளார். மார்க்சிஸ்ட், இந்திய கம் யூனிஸ்ட், விடுதலை சிறுத்தைகள், மனித நேய மக்கள் கட்சி, இந்திய யூனியன் முஸ்லீம் லீக், பெருந்தலைவர் மக்கள் கட்சி ஆகியவை இந்த கூட்டத்தில் கலந்து கொள்வதாக அறிவித்து உள்ளன. பா.ம.க நிறுவனர் ராமதாஸை தைலாபுரம் இல்லத்தில் சந்தித்து தி.மு.க நிர்வாகிகள் நேரில் அழைப்பு விடுத் தனர். பி.ஜே.பி-க்கு அழைப்பு விடுக்கவில்லை என்று தி.மு.க வெளிப்படையாக கூறி இருந்தது. அதற்கு பி.ஜே.பி மாநில தலைவர் தமிழிசை பதில் அளித்துள்ளார். ஒடிசா செல்லும் வழியில் , சென்னை விமான நிலையத்தில் தமிழிசை கூறுகையில், ''தி.மு.க. நடத்தும் அனைத்து கட்சி கூட்டத்துக்கான அழைப்பை நாங்கள் எதிர்பார்க்கவில்லை. அனைத்து கட்சி கூட்டத்தை நடத்த தி.மு.க-வுக்கு தார்மீக உரிமை இல்லை. விவசாயிகள் இவ்வளவு பிரச்னைகளை சந்திக் கிறார்கள் என்றால் தமிழகத்தில் அதிக நாட்கள் ஆண்ட தி.மு.க.வும், அ.தி.மு.க-வும் தான் காரணம். தொலைநோக்கு திட்டம் இல்லாமல் விவசாயாத்தை சாகடித்து விட்டனர். இவர்களின் 50 ஆண்டு ஆட்சியில் தமிழ்நாடு குட்டிச்சுவராகி விட்டது. குறுகிய கண்ணோட்ட அரசியலால் தமிழக தாழ்ந்து போய் விட்டது. நதிகளை இணைக்கவில்லை. ஆறுகளை தூர் வாரவில்லை. குளம், குட்டைகளை பேணி பாதுகாக்கவில்லை'' என்று கூறினார்.


இங்கிலாந்து லீக் கிண்ணம்

இங்கிலாந்து பிரிமியர் லீக் கால்பந்து போட்டியின் நடப்பு சாம்பியனான லெய்செஸ்டர் சிட்டி அணியினர் சொந்த அரங்கில் செல்சியிடம் தோல்வி கண்டது அதன் ரசிகர்களுக்கு மிகப் பெரிய ஏமாற்றத்தை அளித்துள்ளது. சிட்டி கிராவ்ன்ட் அரங்கில் நடைபெற்ற ஆட்டத்தில் அர்செனல் அணியினர் 4-0 என்ற கோல் கணக்கில் நோர்ட்டிங்ஹாம் போரஸ் அணியை வீழ்த்தி வெற்றி பெற்றனர். அர்செனல் அணியின் வெற்றி கோல்களை கிரானிட் ஷகா, லூகாஸ் (2), அலெக்ஸ் ஓக்ஸ்லாட் ஆகியோர் அடித்தனர். இப்ரோ அரங்கில் நடைபெற்ற ஆட்டத்தில் லிவர்பூல் அணியினர் டெர்பி கன்ட்ரி அணியை சந்தித்து விளையாடினர். விறுவிறுப்பாக நடைபெற்ற இந்த ஆட்டத்தில் லிவர்பூல் அணியினர் 3-0 என்ற கோல் கணக்கில் டெர்பி கண்ட்றி அணியை வீழ்த்தி வெற்றி பெற்றனர். லிவர்பூல் அணியின் வெற்றி கோல்களை அதன் முன்னணி ஆட்டக்காரர்களான ரக்னர் கிளாவன், பிலிப்பே கோன்தின்ஹோ, டிவோக் ஓரிஜி ஆகியோர் அடித்தனர். நேற்று நடைபெற்ற இதர ஆட்டங்களில் நோர்விச் சிட்டி, ரீடிங், நியூகாஸ்டல் யுனைடெட், லீட்ஸ் யுனைடெட் ஆகிய அணிகள் வெற்றி பெற்றன.


மெர்சல் என்ற பெயரை விஜய் படத்துக்கு பயன்படுத்த ஐகோர்ட் தடை

சென்னை
தெறி படத்தின் வெற்றியைத் தொடர்ந்து விஜய் அட்லி இயக்கத்தில் மெர்சல் படத்தில் நடித்துள்ளார். ஸ்ரீ தேனாண்டாள் பிலிம்ஸ் நிறுவனத்தின் 100வது படமாக மெர்சல் உருவாகியுள்ளது. இதில், முதன் முறையாக 3 வேடங்களில் நடிக்கும் விஜய்க்கு ஜோடியாக சமந்தா, காஜல் அகர்வால் மற்றும் நித்யா மேனன் ஆகியோர் ஹீரோயின்களாக நடித்துள்ளனர்.

மேலும், வடிவேலு, சத்யன், சத்யராஜ், கோவை சரளா, மொட்டை ராஜேந்திரன், எஸ்.ஜே.சூர்யா, சீனு மோகன், யோகி பாபு, மிஷா கோஷல் ஆகியோர் பலர் நடித்துள்ளனர். இந்த நிலையில், ரூ.130 கோடி பட்ஜெட்டில் உருவாக்கப்பட்டுள்ள இப்படம் வரும் தீபாவளிக்கு  வெளியாகிறது.  இதுவரை வெளி வந்த பர்ஸ்ட் லுக் போஸ்டர், ஆளப்போறான் தமிழன் சிங்கிள் டிராக் போன்றவை சாதனை படைத்த நிலையில், மெர்சல் டீசரும் சாதனை படைக்க வுள்ளது.
மெர்சல் படத்தின் டீசர் இயக்குனர் அட்லி பிறந்தநாளை முன்னிட்டு வெளியாகியுள்ளது. டீசர் வெளியான 20 மணி மணி நேரங்களில் 7,12,000 லைக்கு கள்; 1 கோடி பார்வைகள் பெற்று உள்ளது. எனவே, யூடியூபில் அதிக லைக்குகள் பெற்ற டீசர் என்கிற சாதனையைப் படைத்துள்ளது மெர்சல் டீசர்.
இந்த நிலையில் மெர்சல்  என்ற பெயரை விஜய் தனது படத்திற்கு பயன்படுத்த சென்னை ஐகோர்ட் தடை விதித்து உள்ளது.
தயாரிப்பாளர் ராஜேந்திரன் தொடர்ந்த வழக்கில் அக்.3ம் தேதி வரை மெர்சல் தலைப்பில் படத்தை விளம்பரப்படுத்தக் கூடாது என ஐகோர்ட் தடை விதித்து உள்ளது.


அமெரிக்க அதிபராவதற்கு ஹிலாரியை விட தகுதியானவர் யாரும் இல்லை: பராக் ஒபாமா பேச்சு

வரும் நவம்பர் 8ம் தேதி நடைபெற உள்ள அமெரிக்க அதிபர் தேர்தலில் ஜனநாயக கட்சியின் வேட்பாளராக ஹிலாரி கிளிண்டனும், குடியரசு கட்சி வேட்பாளராக டொனால்ட் டிரம்பும் போட்டியிடுகின்றனர். இந்த நிலையில் பிலடெல்பியாவில் நேற்று நடைபெற்ற ஜனநாயக கட்சியின் தேசிய மாநாட்டில் கட்சி பிரதிநிதிகள் மற்றும் ஆதரவாளர்கள் இடையே ஹிலாரி கிளிண்டனை ஆதரித்து அதிபர் ஒபாமா பேசினார். அப்போது ஒபாமா பேசியதாவது: அமெரிக்க அதிபராகி சேவை ெசய்ய ஹிலாரி கிளிண்டனை விட சிறந்த நபர் இனி வரப்போவதில்லை என நான் நம்புகிறேன். முதியோர்கள், ராணுவ வீரர்கள், சிறு வியாபாரிகள், பிரபலமானவர்கள் ஆகியோருக்கு என்ன தேவை என்பதை ஹிலாரி அறிவார். அவர் அனைவரையும் மரியாதையுடன் நடத்துபவர்.


தமிழக உள்ளாட்சி அமைப்புகளுக்கு தனி அதிகாரிகள் நியமனம்

உள்ளாட்சி அமைப்புகளில் சிறப்பு அதிகாரிகளை நியமிப்பதற்கான அரசாணையை இன்று தமிழக அரசு வெளியிட்டது. அரசாணைப்படி, ஊராட்சி பேரூராட்சி, நகராட்சி, மட்டுமல்லாது 12 மாநகராட்சிகளுக்கும் தனி அதிகாரிகள் நியமிக்கப்படுகிறார்கள். தமிழக உள்ளாட்சி அமைப்புகளுக்கு அக்டோபர் 17 மற்றும் 19 ஆகிய தேதிகளில் இரண்டு கட்டங்களாக தேர்தல் அறிவிக்கப்பட்டு இருந்தது. ஆனால், உள்ளாட்சி அமைப்புகளில் பழங்குடியின மக்களுக்கு சுழற்சி முறையில் உரிய இடஒதுக்கீடு வழங்கப்படவில்லை. சென்னையில் 200 வார்டுகளில் ஒரு இடத்தில் கூட பழங்குடியினருக்கான இட ஒதுக்கீடு வழங்கப்படவில்லை. இது அரசியல் அமைப்பு சட்டத்திற்கும், பஞ்சாயத்து ராஜ் சட்டத்திற்கும் எதிராக இருப்பாதால் இதற்காக தமிழக அரசு பிறப்பித்த அரசாணைகளை ரத்து செய்து விட்டு சுழற்சி முறையை பின்பற்றி முறையாக இடஒதுக்கீட்டு பின்பற்ற வேண்டும் எனக் கூறி திமுக சார்பில் சென்னை உயர்நீதிமன்றத்தில் வழக்கு தொடரப்பட்டது. வழக்கை விசாரித்த உயர்நீதிமன்றம் தேர்தலை ரத்து செய்ததுடன், புதிய அறிவிப்பு வெளியிட்டு டிசம்பர் 31-க்குள் தேர்தலை நடத்தி முடிக்கும்படி மாநில தேர்தல் ஆணையத்துக்கு உத்தரவிட்டது. இந்நிலையில் தற்போதைய உள்ளாட்சி அமைப்பின் பதவிக்காலம் அக்.,24 ம் தேதியுடன் முடிவடைகிறது. இதையடுத்து, உள்ளாட்சி அமைப்புகளுக்கு தனி அதிகாரிகளை நியமித்து தமிழக அரசு அரசாணை வெளியிட்டுள்ளது. இந்த அரசாணைக்கு ஆளுநர் வித்யாசாகர் ராவ் ஒப்புதல் வழங்கியுள்ளார். இந்த அரசாணையின்படி, ஊராட்சி, பேரூராட்சி, நகராட்சி மற்றும் 12 மாநகராட்சி ஆகிய உள்ளாட்சி அமைப்புகளின் நிர்வாகத்தை தனி அதி்காரிகள் கவனிப்பார்கள். அவர்கள் உள்ளாட்சி பிரதிநிதிகளின் மேற்கொள்ள வேண்டிய அத்தியாவசிய பணிகளை கவனிப்பார்கள். உள்ளாட்சி அமைப்புகளின் முதல் கூட்டம் நடைபெறும் வரையில் இந்த தனி அதிகாரிகளுக்கு பொறுப்பு வழங்கப்பட்டுள்ளது.


ரஜினி அரசியலுக்கு வந்தால் ஆதரிக்கமாட்டோம்.

சென்னை, நடிகர் ரஜினிகாந்த் அரசியலுக்கு வந்தாலும் தமிழகத்தின் இன்றைய நிலையை மாற்ற முடியாது என்று கருத்துக் கணிப்பில் மக்கள் அதிரடியாக பதில் அளித்துள்ளனர். ரஜினி சிறந்த நடிகர். ஆன்மிகவாதி என்பதில் தமிழக மக்களுக்கு மாற்றுக்கருத்து இல்லை. ஆனால், அவரை ஓர் அரசியல்வாதியாக நினைத்துப்பார்க்க முடியவில்லை. அவர் அரசியலுக்கு வந்தாலும் தமிழகத்தை திருப்பி போட்டு விட மாட்டார் என்று பெரும்பாலான மக்கள் கருத்துக் கணிப்பில் தெரிவித்துள்ளனர். நக்கீரன் இதழ், ரஜினிகாந்த் அரசியல் பிரவேசம் செதால் மக்களிடம் எப்படி வரவேற்பு இருக்கும் என்பது குறித்து ஒரு சர்வே நடத்தியுள்ளது. கடந்த 3, 4, 5 ஆகிய மூன்று தேதிகளில், தமிழகத்தின் பல பகுதிகளில் மொத்தம் பத்தாயிரம் பேரை சந்தித்து இந்த கருத்துக் கணிப்பை எடுத்துள்ளதாக நக்கீரன் தெரிவித்துள்ளது. அதில் ரஜினி தனது ரசிகர்களுடனான சந்திப்பின்போது, ‘சினிமாவில் ரஜினி செவது போல, நிஜத்திலும் ரஜினியால் அரசியல் நிலை மாறுமா? என நக்கீரன் இதழ் சார்பில் கேட்கப்பட்ட கேள்விக்கு, ‘ரஜினி சோன்னது மாதிரி அரசியல் நிலையை மாற்றுவார்’ என 25 சதவிகிதம் பேர் கருத்து தெரிவித்துள்ளனர். ரஜினியால் முடியாது ஆனால், 33 சதவிகிதம் பேர் அது பற்றி தெரியாது, என கூறியுள்ளனர். ‘ரஜினியால் இப்போது இருக்கும் அரசியல் நிலைப்பாடு மாறாது’ என 42 சதவிகிதம் பேர் உறுதிபட தெரிவித்துள்ளனராம். அதாவது, ரஜினி அரசியல் நிலையை மாற்றிவிடுவார் என நினைப்போரை விட அவரால் முடியாது என நினைப்போர் எண்ணிக்கை அதிகமாக உள்ளது. கருத்து கூற மறுப்போரும், ரஜினி மீது இன்னும் முழு நம்பிக்கை இல்லாதவர்கள் என்ற கணக்கின்கீழ் பார்க்கப்பட வேண்டியவர்கள். ரஜினி தனிக்கட்சி ஆரம்பித்து தனியாக போட்டியிட வேண்டுமா? அல்லது மற்ற கட்சிகளுடன் கூட்டணி அமைத்து தேர்தலை சந்திக்க வேண்டுமா?’ என்கிற கேள்விக்கு, அவர் எந்த முடிவெடுத்தாலும் சரி என 39 சதவிகிதம் பேர் கருத்து தெரிவித்தனர்.


இரு சூரியன்களை கொண்ட புதிய கிரகம் கண்டுபிடிப்பு!

மேரிலேண்ட் : இரு சூரியன்களை கொண்ட வியாழன் கோள் அளவுள்ள புதிய கோளை விஞ்ஞானிகள் கண்டறிந்துள்ளனர். இதற்கு கெப்ளர்-1647பி எனப் பெயரிட்டுள்ளனர். நாசா விஞ்ஞானிகள், கலிபோர்னியாவின் சான்டியாகோ மாகாண பல்கலை குழுவினருடன் இணைந்து, கெப்ளர் தொலைநோக்கியின் உதவியுடன் புதிய கோள் ஒன்றினை கண்டுபிடித்துள்ளனர். இப்புதிய கோளிற்கு கெப்ளர்-1647பி எனப் பெயரிட்டுள்ளனர். பூமியிலிருந்து 3,700 ஒளியாண்டுகள் தொலைவில் உள்ள இக்கோளை நாம் வெறும் கண்ணால் பார்க்க முடியாது. இரு சூரியன்களை சுற்றி வரும் இந்த கோள், வியாழன் கோள் அளவுக்கு பெரியது. இதுவரை கண்டபிடிக்கப்பட்ட கோள்களில் இதுதான் மிகப் பெரியது. பூமியின் வயதினை ஒத்திருக்கும் இக்கோள், 4.4 பில்லியன் வருடங்களுக்கு முன்பு உருவாகியிருக்கலாம் என கணிக்கப்பட்டுள்ளது. வாயுவால் சூழந்துள்ள இக்கோளில் மனிதன் வாழ சாத்தியமில்லை எனத் தெரிவித்துள்ள விஞ்ஞானிகள், இக்கோளிற்கு திடநிலையிலுள்ள துணைக்கோள்கள் ஏதும் இருக்குமானால், அதில் மனிதர்கள் வாழ சாத்தியம் உண்டு எனவும் தெரிவித்தனர்.


சீ விளையாட்டுப் போட்டியில் தங்கம் வெல்வேன்!!

சீ விளையாட்டுப் போட்டியில் தங்கம் வெல்வேன் என்று தேசிய கராத்தே வீராங்கனை ஷகிலா ஷாலினி ஜெப்ரி கிருஷ்ணன் நேற்று நம்பிக்கை தெரிவித்துள்ளார்.29ஆவது சீ விளையாட்டுப் போட்டி வரும் ஆகஸ்ட் மாதத்தில் தலைநகரில் நடைபெறவுள்ளது. மலேசியாவில் நடப்பதால் இப்போட்டியில் தங்கப்பதக்கங்களை குவிக்க வேண்டும் என்ற நோக்கில் போட்டி யாளர்கள் அனைவரும் கடுமையான பயிற்சிகளுக்கு மத்தியில் தயாராகி வருகின்றனர்.இந்நிலையில் கடந்த அக்டோபர் மாதம் ஆஸ்திரியாவில் நடைபெற்ற உலக கராத்தே போட்டியில் களமிறங்கிய ஷகிலாவுக்கு காலில் காயம் ஏற்பட்டது. இதனால் அவருக்கு 12 வாரங்கள் ஓய்வு வழங்கப்பட்டது. தற்போது காயத்தில் இருந்து மீண்டுள்ள ஷகிலா மீண் டும் பயிற்சிகளுக்கு திரும்பியுள்ளார்.பயிற்சிகளுக்கு திரும்பியிருந்தாலும் ஷகிலாவுக்கு இன்னமும் போட்டி களில் பங்கேற்க வாய்ப்புகள் வழங்கப்படவில்லை. இதனால் கடந்த ஜனவரி மாதம் பிரான்சில் நடைபெற்ற பொது கராத்தே போட்டியில் களமிறங்கும் வாய்ப்பை இழந்துள்ளார். இது குறித்து அவர் செய்தியாளர்களிடம் பேசியது, காலில் ஏற்பட்டுள்ள காயம் என் பயிற்சி களுக்கு மிகப் பெரிய பாதிப்பை ஏற்படுத்தியுள்ளது. இதனால் பல போட்டிகளில் பங்கேற்கும் வாய்ப்பை இழந்து வருகிறேன். சீ விளையாட்டுப் போட்டியில் தங்கம் வெல்ல வேண்டும் என்பது தான் என்னுடைய மிகப் பெரிய இலக்காக வுள்ளது. இந்த இலக்கை அடைவதற்காக கடும் பயிற்சிகளை மேற்கொண்டு வருகிறேன். இப்பயிற்சிகளின் மூலம் சீ போட்டியில் நிச்சயம் தங்கம் வெல்வேன் என்ற நம்பிக்கை தமக்குள்ளதாக அவர் கூறினார். சீ விளையாட்டுப் போட்டிக்கு முன் அனைத்துலக ரீதியில் நடைபெறும் பல முக்கிய போட்டிகளிலும் ஷகிலா கலந்து கொள்ளவுள்ளார் என்பது குறிப்பிடத்தக்கது.


தாய்லாந்து பாபுக் புயல் தாக்குதல்  34 ஆயிரம் பேர் வெளியேற்றம்

பேங்காக்,

பாபுக் புயல் தாக்குதலால் தாய்லாந்தில் 3 பேர் பலியாகினர். மேலும் 34 ஆயிரம் பேர்  வெளியேற்றப்பட்டு உள்ளனர். தாய்லாந்து வளைகுடாவில் புயல் உருவாகி உள்ளது. இதற்கு பாபுக் என பெயரிடப்பட்டுள்ளது. இந்த புயலானது அந்தமான் கடல் நோக்கி 10 கி.மீ. வேகத்தில் நகர்ந்து சென்றது. பல்வேறு இடங்களில் மின் கம்பங்கள், மரங்கள் சாய்ந்து விழுந்துள்ளன.  இந்நிலையில், பாபுக் புயல் தாக்குதலால் தாய்லாந்தின் பட்டானி மாநிலத்தில் மீன் பிடிக்க சென்ற மீனவர் ஒருவர் உயிரிழந்தார். மற்றொரு மீனவரை தேடி வருகின்றனர்.

இதேபோல் தம்மாரட் மாநிலத்தில் 2 பேர் இறந்தனர். இதன்மூலம் பாபுக் புயல் தாக்குதலால் தாய்லாந்து நாட்டில் 3 பேர் பலியாகி உள்ளனர். இந்த புயலால் தாய்லாந்தின் சம்ப்ஹார்ன், சோங்க்லா, பட்டாலங், பட்டானி, பெட்சாபுரி, பிரசாப் கிரிகான், சூரட் தானி மற்றும் நாகோன் சி தம்மாரட் உள்ளிட்ட 8 மாநிலங்கள் கடுமையாக பாதிப்பு அடைந்துள்ளன. புயல் தாக்கத்தைத் தொடர்ந்து மீட்புப் பணிகளில் பேரிடர் மீட்புக் குழுவினர் ஈடுபட்டு வருகின்றனர். தம்மாரட் பகுதியில் உள்ள பல்வேறு கிராமங்களில் தாழ்வான பகுதிகளில் வசிக்கும் சுமார் 34 ஆயிரம் மக்களை மீட்டு பாதுகாப்பான இடங்களில் தங்க வைத்துள்ளோம் என அதிகாரிகள் தெரிவித்தனர்.


எங்கள் 3 பிள்ளைகளின் எதிர்காலத்தையும் செழிப்பாக்கிய தமிழ்ப்பள்ளி.

கிள்ளான்,

மலேசிய நாட்டில் இன்றுவரை செயல்பட்டு வரும் தமிழ்ப்பள்ளிகள் நமது சமூகத்தின் வரலாற்று அடையாளமாகும். புலம் பெயர்ந்து வந்திருந்தாலும் தாய் மொழியான தமிழை நிலைக்கச் செய்திருக்கும் தமிழ்ப் பள்ளிகளில்  பிள்ளைகளின் கல்வியைத் தொடங்குவது ஒவ்வொருவரின் கடமையாகும் என்பதை தெளிவாகக் கூறுகின்றனர் கிள்ளான் நகரில் வசித்து வரும் செல்வநாயகம் துரைசாமி, தவமணி நாகப்பன் தம்பதியர்.

தமிழ்ப் பள்ளிகளில் மட்டுமே தமிழுணர்வோடு தமிழர் பண்பினையும் விதைக்க முடியும் என்பதை நம்பிய காரணத்தால் தங்களது மூன்று பிள்ளைகளின் ஆரம்பக் கல்வியைத் தமிழ்ப் பள்ளியிலேயே தொடங்குவதற்கான வாய்ப்பினை  ஏற்படுத்தியதாக கூறுகின்றார் ஸ்ரீ அண்டலாஸ் இடைநிலைப் பள்ளியில் மாணவர் மனநல ஆலோசகராப் பணியாற்றி வரும்  செல்வநாயகம் துரைசாமி.

இத்தம்பதியரின் மூத்த புதல்வி செல்வி மீனா செல்வநாயகம், போர்ட் கிள்ளான்  வாட்சன் தமிழ்ப் பள்ளி என்று அழைக்கப்பட்ட ராஜா மூடா மூசா  சாலைத் தமிழ்ப் பள்ளியில் தொடங்கி, இடைநிலைக் கல்வியை  கிள்ளான் கான்வெண்ட்  (Smk Convent Klang) பள்ளியில் முடித்துவிட்டு ஜொகூர் மெட்ரிகுலேஷன் கல்லூரியில் பயின்று மலேசிய சபா பல்கலைக் கழகத்தில்  (UMS) உணவு அறிவியல் மற்றும் சத்துணவுத் துறையில் இளங்கலை பட்டப் படிப்பை முடித்துவிட்டு மலேசிய புத்ரா பல்கலைக் கழகத்தில்  (UPM) முதுகலைப் பட்டப் படிப்பை மேற்கொண்டு வருகின்றார்.

இத்தம்பதியரின் இரண்டாவது புதல்வர் பிரவின் குமார் செல்வநாயகம், சாதனைகள் படைத்து வரும் கிள்ளான் சிம்பாங் லீமா தமிழ்ப்பள்ளியில் முடித்துவிட்டு  ஸ்ரீ அண்டலாஸ் இடைநிலைப் பள்ளியில்  (SMK Sri Andalas) தொடர்ந்து துன் ஹுசேய்ன் பல்கலைக் கழகத்தில்  (Universiti Tun Hussein) கணினித் துறையில படித்து முடித்துள்ளார்.

தன்னுடைய  இரண்டு மூத்தவர்களின் அடியைப் பின்பற்றி இளையவரான ரவிகுமார் செல்வநாயகம் சிம்பாங் லீமா தமிழ்ப்பள்ளியில்  முதலாம் ஆண்டுக் கல்வியைத் தொடங்கி கிள்ளான்  ஸ்ரீ இஸ்தானா படிவம் 6 கல்லூரியில் (Kolej Tingkatan  6, Klang) தேர்ச்சி பெற்று தற்போது  மலேசிய சபா பல்கலைக் கழகத்தில் (UMS) அனைத்துலக வர்த்தகத் துறையில் பயின்று வருகின்றார்.

தமிழ்ப் பள்ளியின் ஆசிரியர்களால் ஊட்டப்பட்ட தமிழ் உணர்வும், பண்பாட்டின் கூறுகளும் மகிழ்ச்சியான குடும்பத்தை உருவாக்கும் அஸ்திவாரமாக அமைந்திருப்பதை அனைவரும் உணர்ந்து எவ்விதமான சந்தேகமும் இல்லாமல் பிள்ளைகளைத்  தமிழ்ப் பள்ளியில் பயிலும் வாய்ப்பினைப் பெற்றோ ர்கள் உருவாக்க வேண்டும் என்ற சிந்தனையை முன் வைத்துள்ளனர் கல்வியில் வெற்றி பெற்றிருக்கும் பிள்ளைகளின் பெற்றோர்.


எட்டு முறை எவரெஸ்ட் ஏறி சாதனை படைத்த 2 மாத கர்ப்பிணி

மலை ஏறுவதில் மிகுந்த ஆர்வம் கொண்ட வீராங்கனை லாக்பா ஷெர்பா 8 முறை மலை ஏறி சாதனை படைத் துள்ளார். மலை ஏறுவதில் மிகுந்த ஆர்வம் கொண்ட இவர் எவரெஸ்ட் சிகரத்தில் ஏறி சாதனை படைக்க வேண் டும் என விரும்பி 2000ம் ஆண்டில் அதனை நிறைவேற்றினார். 3 குழந்தைகளுக்கு தாயான இவரது வயது 44, தனது முதல் குழந்தை பிறந்த 8வது மாதத்தில் முதன் முதலாக மலை ஏறினார். அதன் பின்னர் அவரது மலை ஏறும் ஆர்வம் அதிகரித்தது, எனவே தொடர்ந்து எவரெஸ்ட் சிகரம் ஏறினார். 2-வது முறை எவரெஸ்ட் சிகரம் ஏறும் போது அவர் 2 மாத கர்ப்பிணி ஆக இருந்தார், அதன் பிறகு 2-வது குழந்தை பிறந்தது. சமீபத்தில் 8-வது தடவையாக எவரெஸ்ட் சிகரம் ஏறி புதிய சாதனை படைத்துள்ளார், இதன் மூலம் அவரது சாதனையை அவரே முறியடித்துள்ளார்.


சட்ட விரோத தொழிலாளர்களை கைது செய்வதற்கு முன் குடிநுழைவுத் துறையின் பலவீனங்களை களையெடுப்பீர்

(கே.வி. சுதன்) கோலாலம்பூர்,

இந்நாட்டில் உள்ள சட்டவிரோதத் தொழிலாளர்களை கைது செய்வதற்கு முன்னதாக குடிநுழைவுத்துறை அமல்ப டுத்தியுள்ள நடைமுறைகளில் உள்ள பலவீனங்கள் முதலில் களையெடுக்கப்பட வேண்டும். முந்தைய அரசாங்கம் அமல்படுத்தியுள்ள நடைமுறைகளில் நிறைய பலவீனங்களும் குறைபா டுகளும்  உள்ளன. அந்த பலவீன நடை முறைகளை அப்படியே பின்பற்றி அந்நியத் தொழிலாளர்களுக்கு எதிராக கைது வேட்டையை குடிநுழைவுத்துறை தொடங்குவது ஏற்புடைய செயல் அல்ல என்று வலியுறுத்தப்பட்டுள்ளது.

Read More: Malaysian Nanban Tamil Daily on 13.7.2018


மெட்ரிகுலேசன் இட ஒதுக்கீட்டில் இந்திய மாணவர்களுக்கு எத்தனை இடங்கள்?

கோலாலம்பூர்,

மெட்ரிகுலேஷன் கல்விக்கான இடங்கள் மொத்தத்தில் 40,000-மாக அதிகரிக்கப்பட்டுள்ள போதிலும், அதில் மலேசிய இந்திய மாணவர்களுக்காக ஒதுக்கப்பட்டுள்ள எண்ணிக்கை எவ்வளவு என்பதை கல்வி அமைச்சர் டாக்டர் மஸ்லீ மாலிக் வெளிப்படையாக அறிவிக்க வேண்டும் என்று சம்பந்தப்பட்ட மாணவர்களின் பெற்றோர் வலியுறுத்துகின்றனர். இந்த இடங்களுக்கான எண்ணிக்கை அதிகரிப்பின்படி பூமிபுத்ராக்களுக்கு 13,500 இடங்கள் ஒதுக்கப்ப ட்டுள்ள அதே சமயம், பூமிபுத்ரா அல்லாதவர்களுக்காக ஒதுக்கப்பட்டுள்ள கூடுதல் இடங்கள் 1,500 மட்டுமே.

Read More: Malaysia Nanban Tamil Daily on 26.4.2019


பயணிகளை சுட்டுக் கொன்ற கும்பல்  பாகிஸ்தானில் சம்பவம்

கராச்சி,

பாகிஸ்தானின் பலுசிஸ்தான் மாகாணத்தில் பேருந்தில் பயணம் செய்த பயணிகளை கீழே இறக்கி சரமாரியாக சுட்டுக் கொன்ற சம்பவம் கடும் அதிர்ச்சியை ஏற்படுத்தி உள்ளது. பாகிஸ்தானின் பலுசிஸ்தான் மாகாணம், பயங்கரவாத தாக்குதல்,வன்முறைகளால் கடுமையாக பாதிக்கப்பட்டுள்ளது. ஆயுதக் கும்பல்கள் அடிக்கடி பொதுமக்களை குறிவைத்து தாக்குதல் நடத்துகின்றனர்.

இந்நிலையில் ராணுவ சீருடையில் துப்பாக்கி ஏந்தி வந்த கும்பல், கராச்சி-கவாதர் வழித்தடத்தில் சென்று கொண்டிருந்த பேருந்துகளை நிறுத்தி சோதனையிட்டது. ஆர்மரா பகுதியில் ஒரு பேருந்தை நிறுத்தி, பேருந்தில் இருந்த பயணிகளின் அடையாள அட்டைகளை சோதனை செய்தனர். பின்னர் 16 பேரை கீழே இறக்கி தனியாக அழைத்துச் சென்று, அவர்களை நோக்கி துப்பாக்கியால் சுட்டனர். இதில் 14 பேர்  இறந்தனர்.

2 பேர் துப்பாக்கி குண்டுகள் பாய்ந்த நிலையில் அங்கிருந்து தப்பி ஓடி, அருகில் உள்ள சோதனைச் சாவடிக்கு சென்று நடந்த சம்பவத்தை கூறினர். இதையடுத்து அவர்கள் உடனடியாக மருத்துவமனைக்கு அனுப்பி வைக்க ப்பட்டனர். மேலும், சம்பவ இடத்திற்கு ஏராளமான போலீசார் விரைந்தனர். அதற்குள் அந்த கும்பலைச் சேர்ந்தவர்கள் தப்பி ஓடிவிட்டனர். உயிரிழந்தவர்களின் உடல்கள் மீட்கப்பட்டன.

இந்த கொடூர சம்பவத்தை அரங்கேற்றிய ஆயுதக் கும்பலை போலீசார் தேடி வருகின்றனர். இந்த படுகொலை யின் பின்னணி குறித்த தகவல்கள் வெளியாகவில்லை.


20 கிலோ எடையிலான மலைப்பாம்பு பிடிபட்டது!

கோழிக் கொட்டகையிலுள்ள 4 கோழிகளை விழுங்கிய 20 கிலோ கிராம் எடையிலான மலைப்பாம்பை பொது தற்காப்பு படையினர் பிடித்தனர். பாஜாக் சோங் வசிப்பிடத்திற்கு அருகிலுள்ள கோழி கொட்டகைக்குள் அந்த மலைப்பாம்பு புகுந்துள்ளது. கொட்டகைக்கு பின்புறம் உள்ள புதரிலிருந்து மலைப்பாம்பு வந்திருக்கக் கூடும் என அங்குள்ள மக்கள் நம்புகின்றனர். இதன் தொடர்பில் கப்பளா பத்தாஸ் பொது தற்காப்பு படையினருக்கு காலை 8.30 மணியளவில் தகவல் வழங் கப்பட்டுள்ளது. அங்கு விரைந்த அதிகாரிகள் கோழி கொட்டகைக்குள் இருந்த மலைப்பாம்பை பிடிக்க சுமார் 10 நிமிடம் எடுத்துக் கொண்டனர். பிடிபட்ட மலைப்பாம்பை வன விலங்கு பாதுகாப்பு இலாகாவிடம் ஒப்படைக் கவுள்ளதாக தற்காப்பு படையின் பேச்சாளர் தெரிவித்தார்.


மத்திய பிரதேசத்தில் காங்கிரஸின் அதிரடி வாக்குறுதி

மத்திய பிரதேச சட்டப்பேரவைத் தேர்தலில் காங்கிரஸ் 75 வாக்குறுதிகளை தேர்தல் அறிக்கையில் அளித்துள்ளது.  கடந்த 2003ஆம் ஆண்டிலிருந்து பாஜக ஆட்சிதான் மபியில் நடைபெற்று வருகிறது. ஆகையால் இந்த முறை கண்டிப்பாக அங்கு ஆட்சியை பிடித்தே ஆக வேண்டும் என்று காங்கிரஸ் பல்வேறு இலவச திட்டங்களை அறிவித்துள்ளது.

இன்று வெளியிடப்பட்ட தேர்தல் அறிக்கையை காங்கிரஸ் மூத்த தலைவர்கள் ஜோதிராதித்ய சிந்தியா, திக் விஜய் சிங், கமல்நாத் உள்ளிட்டோர் கூட்டாக வெளியிட்டனர். சுமார் 75 வாக்குறுதிகள் அந்த பட்டியலில் இடம்பிடித்துள்ளன, அதில் பாஜகவுக்கு போட்டியாக பல திட்டங்கள் இருக்கின்றன. பட்டியலில் உள்ள முக்கிய வாக்குறுதிகள்:

விவசாயிகளுக்கு பாதி மின் கட்டணம்.

விவசாயக் கடன் 2 லட்சம் ரூபாய் வரை தள்ளுபடி.

வீடுகளுக்கு மின் கட்டணத்தில் முதல் 100 யூனிட்டுகள் வரை யூனிட்டுக்கு ஒரு ரூபாய் வீதம் கட்டணம்.

வீடு இல்லதவர்களுக்கு வீடு கட்டித்தரும் திட்டம். 450 சதுரடிக்கு வீடுகட்ட ரூ. 2.50 லட்சம் மானியத்தொகை.

ஐடி நிறுவனத்தில் 1 லட்சம் பேருக்கு பணி.

ரூ. 300ல் இருந்து ரூ. 1000 ஆக சமூக பென்ஷன் உயர்த்தப்படும்.

பெண்களுக்கு முனைவர் பட்டம் வரை இலவச கல்வி.

பெண்களுக்கு  திருமண உதவித் தொகையாக ரூ. 51,000.

+2 தேர்வில் அதிக மதிப்பெண் பெறும் மாணவர்களுக்கு மடிக்கணினி இலவசம்.


சாலையில் தவறிவிழுந்த விக்னேஸ்வரன் கார் மோதி மரணம்

(பி.எம்.குணா) கோலசிலாங்கூர்,

சாலையில் தவறி விழுந்த மோட்டார் சைக்கிளோட்டியை எதிரே வந்த கார் மோதியதால் அந்த மோட்டார் சைக்கிளோட்டி நிகழ்விடத்திலேயே உயிரி ழந்தார். ஜெரம் அருகே ஜாலான் ஹாஜி இப்ராஹிமில் திங்கட் கிழமை காலை 6.30 மணியளவில் இந்த துயரம் நிகழ்ந்தது.

Read More: Malaysia Nanban Tamil Daily on 13.2.2018


இலங்கை தொடர் குண்டுவெடிப்பு போப் ஆண்டவர் கண்டனம்!

வாட்டிகன்,

இலங்கையில் நடைபெற்ற தொடர் குண்டுவெடிப்பில் பலியானோர் குடும்பத்துக்கு போப் ஆண்டவர் இரங்கல் தெரிவித்துள்ளார். இலங்கையில் நடைபெற்ற தொடர் குண்டு வெடிப்புகளில் சிக்கி 300க்கும் மேற்பட்டோர் பலியாகினர். இந்த கொடூர தாக்குதலுக்கு இந்தியா மட்டுமின்றி அனைத்து நாடுக ளும் கடும் கண்டனம் தெரிவித்து வருகின்றன. இந்நிலையில், இலங்கையில் நடைபெற்ற தொடர் குண்டுவெடிப்பில் பலியானோர் குடும்பத்துக்கு போப் ஆண்டவர் இரங்கல் தெரிவித்துள்ளார்.

ஈஸ்டர் பண்டிகையை முன்னிட்டு போப் ஆண்டவர் பிரான்சிஸ், புனித பீட்டர் சதுக்கத்தில் ஆசி வழங்கினார். அதன் நிறைவில், இலங்கை குண்டு வெடி ப்புக்கு கண்டனம் தெரிவித்த அவர், பலியானோர் குடும்பத்துக்கு இரங்கல் தெரிவித்தார். இதுதொடர்பாக அவர் கூறுகையில், பிரார்த்தனைக்காக கூடியிருந்தபோது தாக்கப்பட்ட கிறிஸ்துவர்களுடனான எனது நெருக்கத்தை வெளிப்படுத்த விரும்புகிறேன்.

இந்த கொடிய வன்முறையால் பாதிக்கப்பட்டவர்களுக்காக பிரார்த்திக்கிறேன். பலியான அனைவரையும் இறைவனிடம் ஒப்படைக்கிறேன் என குறிப்ப ட்டுள்ளார்.


பாகிஸ்தானுடன் பதற்றம்.. இந்திய முப்படை தளபதிகளுக்கும் இசட் பிளஸ் பாதுகாப்பு

டெல்லி:

இந்தியா - பாகிஸ்தான் இடையே நிலவி வரும் பதட்டத்தை தொடர்ந்து இந்திய விமானப்படை தளபதி மற்றும் கடற்படைத் தளபதிக்கு இசட் பிளஸ் பாது காப்பு வழங்க முடிவு செய்யப்பட்டுள்ளது.பிப்ரவரி 14 ஆம் தேதி ஜம்மு காஷ்மீரின் புல்வாமா மாவட்டத்தில் ஜெய்ஷ்-இ-முகமது இயக்க தீவிரவாதிகள் தற்கொலைப்படை தாக்குதல் நடத்தியதில் 40 சிஆர்பிஎஃப் வீரர்கள் உடல் சிதறி பலியாகினர்.

இதனைத் தொடர்ந்து, இந்திய விமானப்படை நடத்திய பதிலடி தாக்குதலில் ஜெய்ஷ்-இ-முகமது இயக்க தீவிரவாத முகாம்கள் அழிக்கப்பட்டன. எல்லை தாண்டி இந்திய விமானப்படை தாக்குதல் நடத்தியதை தொடர்ந்து பாகிஸ்தான் படையினர் இந்திய நிலைகள் மீது தாக்குதல் நடத்தினர். மேலும் இந்திய எல்லைக்குள் பாகிஸ்தான் விமானப்படை விமானங்கள் நுழைய முயன்றன. ஆனால், இந்திய விமானப்படையினர் அவர்களை புறமுதுகிட்டு ஓடச் செய்தனர்.

தற்போது, விங் கமாண்டர் அபிநந்தன் இந்தியாவிடம் ஒப்படைக்கபட்ட பிறகும், இந்தியா - பாகிஸ்தான் இடையே பதற்றம் நிலவி வருகிறது. இந்திய விமானப்படை தளபதி ஏர் மார்ஷல் பி.எஸ். டானோயா மற்றும் கடற்படைத் தளபதி அட்மிரல் சுனில் லன்பா ஆகியோருக்கு பாகிஸ்தானிலிருந்து தீவிரவாத அச்சுறுத்தல் கொடுக்கப்பட்டுள்ளது.

இதுகுறித்து முழுமையான ஆய்வுக்குப் பிறகு விமானப்படை மற்றும் கடற்படை தளபதிகளுக்கு இசட் பிளஸ் பாதுகாப்பு வழங்க முடிவு செய்யப்ப ட்டுள்ளது. ஆயினும், விமானப்படை மற்றும் கடற்படைத் தளபதிகளுக்கு அந்தந்த படைகளின் கமாண்டோக்களால் தொடர்ந்து வழங்கப்படும் என்றும் மத்திய மற்றும் மாநில பாதுகாப்பு அமைப்புகளால் புற பாதுகாப்பு வழங்கப்படும் என்றும் அதிகாரிகள் தெரிவித்துள்ளனர். ராணுவத் தளபதி ஜெனரல் பிபின் ராவத்-க்கு ஏற்கனவே இசட்- பிளஸ் பாதுகாப்பு வழங்கப்பட்டுள்ளது குறிப்பிடத்தக்கது.


நடனத்தில் சிம்பு செய்த சாதனை!

த்ரிஷா இல்லனா நயன்தாரா' படத்தின் இயக்குநர் ஆதிக் ரவிச்சந்திரன் இயக்கத்தில் சிம்பு நடிக்கும் திரைப்படம் 'அன்பானவன் அசராதவன் அடங்காதவன்’. மூன்று கதாநாயகிகளுடன் சிம்பு நடிக்கும் இந்தப் படம் ரம்ஜான் ஸ்பெஷலாக வெளிவரயிருக்கிறது. சிம்புவின் எந்தப் படத்திலும் நடக்காத பல விஷயங்கள் இந்தப் படத்தில் நடந்து வருகிறது. சிம்புவின் இன்ட்ரோ பாடலை முதன் முதலில் வைரமுத்து எழுதியது, சிம்புவுக்காக கானா பாடலை பாடிய இளையராஜா, இரண்டு பாகமாக வெளிவரயிருக்கும் முதல் சிம்பு படம் எனப் பல புதிய விஷயங்கள் இந்தப் படத்தில் இருக்கின்றன. இது எல்லாம் பத்தாது என சிம்பு இந்தப் படத்துக்காக மேலும் ஒரு சாதனையைச் செய்துள்ளார். ட்ரிப்பிள் ஏ படத்தில் 'ரத்தம் என் ரத்தம்' என்ற பாடலில் சிம்பு தரையில் கால் வைக்காமலேயே ஆடியுள்ளாராம். இந்தியாவிலேயே இப்படி ஒரு நடனத்தை யாரும் இதுவரை ஆடியது இல்லையாம். இதன் மூலம் நடனத்தில் சாதனை செய்துள்ளார் சிம்பு.


முன்னெச்சரிக்கை நடவடிக்கை மேற்கொள்ள முதல்வர் உத்தரவு

தென் மாவட்டங்களில் கனமழை பெய்து வரும் நிலையில், தேவையான முன்னெச்சரிக்கை நடவடிக்கைகள்  மற்றும் பாதுகாப்பு ஏற்பாடுகளை செய்யுமாறு அதிகாரிகள் மற்றும் அமைச்சர்களுக்கு உத்தரவிட்டுள்ளதாக முதல்வர் பழனிசாமி கூறியுள்ளார்.

இதுகுறித்த அவர் விடுத்துள்ள அறிக்கையில் கூறியுள்ளதாவது

‘‘தென்மேற்கு வங்காள விரிகுடாவில் இலங்கைக் கடற்கரையை ஒட்டிய பகுதியில் புதிய காற்றழுத்த தாழ்வு நிலை உருவாகி உள்ளதால் அடுத்த 24 மணி நேரத்தில் தென் தமிழ்நாட்டின் அநேக இடங்களில் கனமழை முதல் மிகக் கனமழை பெய்ய வாய்ப்புள்ளதாக இந்திய வானிலை ஆய்வு மையம் எச்சரித்துள்ளது. மேலும், வங்கக் கடலில் உருவாகியுள்ள, குறிப்பாக கன்னியாகுமரி மாவட்டத்தின் தென்கிழக்குப் பகுதியில் சுமார் 170 கி.மீ. தொலைவில் மையம் கொண்டுள்ள, குறைந்த காற்றழுத்தத் தாழ்வு மண்டலமானது தீவிரமடைந்து "ஒகி" புயலாகவலுவடைந்துள்ளதாக வானிலை ஆய்வு மையம் எச்சரிக்கைவிடுத்துள்ளது.

தென் தமிழக மாவட்ட ஆட்சித் தலைவர்கள், குறிப்பாக கன்னியாகுமரி, திருநெல்வேலி, தூத்துக்குடி மாவட்ட ஆட்சியர்களை உரிய முன்னெச்சரிக்கை மற்றும் நிவாரண நடவடிக்கைகளை துரிதமாக எடுக்க உத்தரவிட்டுள்ளேன். தாழ்வான பகுதிகளில் வசிக்கும் உள்ள மக்கள் வெளியேற்றப்பட்டு பாதுகாப்பான பகுதிகளுக்கு கொண்டுசென்று, நிவாரண முகாம்கள், பல்நோக்கு பாதுகாப்பு மையங்களில் தங்க வைக்கவும், முகாம்களில் தங்கவைக்கப்பட்டுள்ள மக்களுக்கு தேவையான உணவு மற்றும் குடிநீர் வழங்கிடவும் மற்றும் மருத்துவ முகாம்கள் அமைத்திடவும் உத்தரவிட்டுள்ளேன். மீட்பு மற்றும் நிவாரணப் பணிகளை ஒருங்கிணைக்கவும், போர்க்கால அடிப்படையில் பணிகளை மேற்கொள்ளவும் மூத்த இந்திய ஆட்சிப் பணி அலுவலர்கள் கண்காணிப்பு அலுவலர்களாக ஏற்கனவே நியமிக்கப்பட்டுள்ளனர்.

கன்னியாகுமரி மாவட்டத்திற்கு டி.கே.இராமச்சந்திரன், தூத்துக்குடி மாவட்டத்திற்கு குமார் ஜெயந்த், திருநெல்வேலிமாவட்டத்திற்கு ராஜேந்திரகுமார்,ராமநாதபுரம் மாவட்டத்திற்கு பி.சந்தரமோகன், ஆகிய கண்காணிப்பு அலுவலர்களையும், அந்தந்த மாவட்ட அமைச்சர்களையும் மற்றும் கன்னியாகுமரி மாவட்டத்திற்கு வருவாய் மற்றும் பேரிடர் மேலாண்மைத் துறை அமைச்சரையும் உடனடியாக சம்பந்தப்பட்ட மாவட்டங்களுக்குச் சென்று மீட்பு மற்றும் நிவாரணப் பணிகளை போர்க்கால அடிப்படையில் மேற்கொள்ள ஆணையிட்டுள்ளேன்.

மழைநீர் புகாத வண்ணம் தெருவோர மின் பகிர்மான பெட்டிகளை நல்ல முறையில் பராமரித்து, அவற்றை உயரத்தில் அமைக்க வேண்டும் எனவும், தண்ணீர் தேங்கும் பகுதிகளில் கூடுதல் மின் மோட்டார்களை பயன்படுத்தி தண்ணீரை விரைவாக வெளியேற்ற வேண்டும் எனவும், பாதிக்கப்பட்ட பகுதி களில் சுகாதாரத் துறை மூலம் மருத்துவ முகாம்களை நடத்தி, தொற்று நோய்கள் ஏற்படாத வண்ணம் அப்பகுதிகளை சுத்தம் செய்து பிளிச்சிங் பவுடர் தெளிக்க வேண்டும் எனவும் அதிகாரிகளுக்கு உத்தரவிட்டுள்ளேன்.

கன்னியாகுமரி மாவட்டத்தில் மீட்பு மற்றும் நிவாரணப் பணிகளை துரிதமாக மேற்கொள்ள 70 நபர்கள் அடங்கிய மாநில பேரிடர் மீட்புக் குழு விரைந்துள்ளது. மேலும், 60 நபர்கள் அடங்கிய இரண்டு தேசிய பேரிடர் மீட்புக் குழுக்களும் விரைந்துள்ளன. பலத்த காற்று வீசியதால் மரங்கள் முறிந்து மின்கம்பங்களின் மீது விழுந்ததன் காரணமாக ஏற்பட்ட மின் தடையினை சீரமைக்கும் பணிக்காக, மதுரை மின் பகிர்மான அலகிலிருந்து பணியாளர்கள் தகுந்த உபகரணங்களுடன்விரைந்துள்ளனர். இப்பணிகளை துரிதப்படுத்த மின் பகிர்மான கழகத்தின் இயக்குநர், மின் உற்பத்தி கழகத்தின் இயக்குநரும் சீரமைப்புப் பணிகளை மேற்பார்வையிட விரைந்துள்ளனர்.

பாதிக்கப்பட்ட பகுதிகளில் மக்களுக்கு உடனடியாக தக்க நிவாரணம் கிடைத்திட தமிழ்நாடு அரசுஅனைத்து நடவடிக்கைகளை மேற்கொள்ளவும், அமைச்சர்கள் மற்றும் அதிகாரிகளை சம்பவ இடத்தில் பணிகளை கண்காணிக்கவும் உத்தரவிட்டுள்ளதால், மக்கள் யாரும் அச்சப்படத் தேவையில்லை என்பதை தெரிவித்துக்கொள்கிறேன்’’ என முதல்வர் பழனிசாமி தெரிவித்துள்ளார்.


ம.இ.காவுக்கு நவீன தலைமையகக் கட்டடம்.  டான்ஸ்ரீ விக்னேஸ்வரனுடன் இணைந்து கட்டுவேன்.

கோலாலம்பூர்,

ம.இ.கா.வின் தேசியத் துணைத் தலைவராக தாம்  தேர்ந்தெடுக்கப்பட்டால், கட்சிக்காக  நவீன வானுயரக் கட்டடத்தை எழுப்பும் நெடுநாளையக் கனவை நிறைவேற்றிக்  கொடுப்பேன் என்று டான்ஸ்ரீ எம்.இராமசாமி உறுதி கூறினார். ம.இ.கா.வின் தற்போதைய தலைமையகக் கட்டடத்திற்கு அருகில் உள்ள காலி நிலத்தில், பல புதிய வசதிகளுடனான உயர் நிலை கட்டடத்தை கட்டும் சிந்தனையில் கட்சியின் தேசியத் தலைவர் டான் ஸ்ரீ எஸ்.ஏ.விக்னேஸ்வரன் உள்ளார்.

Read More: Malasyia Nanban Tamil Daily on 19.10.2018


ஈப்போவில்  பலத்த புயல்! 112 ஆண்டுகால அரசமரம் வேரோடு சாய்ந்தது!

நேற்று கனத்த மழையுடன் வீசிய புயல் காற்றில் ஈப்போவில் மிக பிரபலமான ஆலயங்களில் ஒன்றான அருள்மிகு தண்டாயுதபாணி ஆலயத்திற்கு சொந் தமான அரச மரத்து பிள்ளையார் கோவிலின் அரச மரம் வேரோடு சாய்ந்தது பலருக்கு அதிர்ச்சியை ஏற்படுத்தியது. சுமார் 112 ஆண்டு கால பழமையான கோவிலான அரச மரத்து பிள்ளையார் கோவில் அதிகமான பக்தர்களைக் கொண்ட கோவிலாகும். நேற்று மாலை 4.10 மணியளவில் ஈப்போ மாநகரை சுற்றி பலத்த புயல் காற்று வீசியது. சில நிமிடங்கள் நீடித்த புயல்காற்று பல்வேறு பகுதிகளில் சேதத்தை ஏற்படுத் தியது. சிலிபின் சாலையின் குறுக்கே பெரிய மரம் விழுந்ததால் போக்குவரத்து ஸ்தம்பித்தது. சம்பவம் நடந்த இடத்திற்கு விரைந்த ஈப்போ மாநகர் மன்ற உறுப்பினர் டத்தோ நரான் சிங் சாலையின் குறுக்கே விழுந்த மரத்தை அப்புறப்படுத்துவதற்கு நடவடிக்கை மேற்கொண்டார். புயல் சீற்றம் ஜாலான் லாகாட் பகுதியில் சேதத்தை ஏற்படுத்தியது. இங்கு அருள்பாலித்து வரும் அரச மரத்து பிள்ளையார் கோவில் அரச மரம் வேரோடு பெயர்ந்து சாய்ந்தது. அரச மரத்துடன் சேர்ந்திருந்த பிள்ளையார் சிலை பாதிக்கப்படவில்லை. எனினும் கோவில் கூரைப் பகுதிகள் சேதமடைந்தன.அரச மரம் வேரோடு சாய்ந்தது குறித்து தகவல் காட்டுத் தீ போல் பரவியதைத் தொடர்ந்து பொதுமக்கள் இதனை நேரில் காண்பதற்கு படையெடுத்து வந்தனர். எந்த ஒரு காரியத்தை தொடங்குவதற்கு முன்பு மூத்த முதல் கடவுள் பிள்ளையாரை வணங்குவோம். அரச மரத்து பிள்ளையார் மிகவும் பிரசித்திப் பெற்ற கோவில். 1905ஆம் ஆண்டு அரசு மரத்து பிள்ளையார் கோவில் அமைக்கப்பட்டது. இதனை ஸ்ரீ தண் டாயுதபாணி ஆலய நிர்வாகம் சிறப்பாக நிர்வகித்து வந்தது. நேற்று வேரோடு சாய்ந்த மரத்தை அப்புறப்படுத்தும் பணிகளை கவுன்சிலர் டத்தோ தங் கராஜா பார்வையிட்டார். ஆலய நிர்வாகத்தினருக்கு உதவ புந்தோங் சமூக நல அமைப்பின் தலைவர் செல்வராஜு அங்கு காணப்பட்டார்.


இதுதான் காணாமல் போன எம்.எச். 370 விமானமா?

மலேசிய விமான நிறுவனத்திற்குச் சொந்தமான எம்.எச். 370 விமானம், தென்னாப்பிரிக்கா, கேப் டவுன் கடல் பகுதியில்தான் விழுந்து இருக்க வேண்டும் என்று அமெரிக்கா விமானப்படையின் முன்னாள் அதிகாரி கூறுகிறார். அந்த மலேசிய விமானம் தென்னாப்பிரிக்கா, கேப் டவுன் கடல்பகுதியில் விழுந்து கிடப்பதை கூகுள் பூமியியல் ஆய்வின்வழி கண்டறிந்துள்ளதாக அவர் கூறுகிறார். 239 பேருடன் கடந்த 2014 மார்ச் 8 ஆம் தேதி கோலாலம் பூரிலிருந்து பெய்ஜிங்கை நோக்கி புறப்பட்ட அந்த போயிங் விமானம், விபத்துக்குள்ளாகி விட் டதாக அறிவிக்கப்பட்ட போதிலும் இன்று வரையில் அதன் உடல் பகுதி கண்டுபிடிக்கப்படாதது உலகையே வியப்பில் ஆழ்த்தியுள்ளது. யூ.எஃப்.ஓ.சைட்டிங் பத்திரிகையின் ஆசிரியருமான ஸ்கோட் சி. வாரிங், தென்னாப்பிரிக்கா, கேப் டவுன் கடல் பகுதியில் நன்னம்பிக்கை முனையில் அந்த விமானம் விழுந்து கிடப்பதை கூகுள் பூமியியல் ஆய்வின்வழி கண்டறிந்துள்ளதாக குறிப்பிட்டுள்ளார் என்று லண்டனை தளமாக கொண்டு வரும் சஞ்சிகை தகவல் வெளியிட்டுள்ளது. இதன் காரணமாகவே அந்த விமானத்தின் ஒரு சில பகுதிகள் தென்னாப்பிரிக்கா கண்டத்தில் உள்ள ரீ யூனியன், மொரிசியஸ் நாடுகளின் கடல் பகுதியில் கண்டு பிடிக்கப்பட்டுள்ளது என்று கூறப்பட்டு வருகிறது. தாம் சொல்கின்ற பகுதியில் விமானத்தை தேடும் பணியை மேற்கொள்ளப்படுமானால் விமானம் காணாமல் போனதற்கான மர்மத்தை கண்டு பிடிக்க முடியும் என்று அவர் உறுதியாக கூறுகிறார். விமானத்தை கண்டுபிடிக்கும் முயற்சி இந்தியப் பெருங்கடல் பகுதியில் மேற்கொள்ளப்பட்டது. ஆனால், அது வெற்றியை தரவில்லை. விமானத்தின் எண்ணெய் கசிந்ததில் அது கிட்டத்தட்ட 12,779 கிலோ மீட்டர் தூரம் வரையில் கடல் பரப்பில் கலந்துள்ளது. அதில் ஆயிரம் கிலோ மீட்டருக்கும் மேல் கேப் டவுன் நன்னம்பிக்கை முனையில் கண்டு பிடிக்கப்பட்டுள்ளது. இந்த நன்னம்பிக்கை முனை என்பது கேப் டவுனிலிருந்து கிட்டத்தட்ட 400 அல்லது 500 கிலோ மீட்டர் தூரம்தான் என்று அவர் கூறுகிறார். அதேவேளையில் விமானம் கடலில் விழுந்து கிடக்கும் காட்சியை கூகுள் பூமியியல் ஆய்வின் வழி கண்டறிந்து இருப்பதையும் உறுதிப்படுத்தும் வகையில் அந்தப் படத்தையும் அவர் வெளியிட்டுள்ளார்.


அதான் காலே கிடையாதே.. பிறகு எப்படி காலூன்ற முடியும்.. பாஜகவை வாரிய கி.வீரமணி

பாஜகவிற்கு காலே கிடையாது. அப்புறம் எப்படி தமிழகத்தில் காலூன்ற முடியும் என்று திராவிட கழக தலைவர் கி. வீரமணி கேட்டுள்ளார்.மதுரையில் தனியார் நிகழ்ச்சி ஒன்றில் கலந்து கொள்வதற்காக வருகை தந்த திராவிட கழகத்தின் தலைவர் கி வீரமணி செய்தியாளர்களை சந்தித்தார். அப்போது பேசிய அவர், தமிழக நிதிநிலை அறிக்கை என்பது தமிழக குடிமகன்கள் மீதான கடன்சுமையை அதிகரித்துள்ளது. இதில் வேலைவாய்ப்பை வழங்குவது குறித்து அறிவிப்பு இல்லை.

தேர்தல் கண்ணோட்டத்தோடு மத்திய பட்ஜெட் தாக்கல் செய்யப்பட்டது. கடன் சுமையை மக்கள் தான் சுமக்க வேண்டும் என்ற நிலையில் மத்திய, மாநில அரசின் நிதிநிலை அறிக்கை உள்ளது. மத்திய அரசிடம் இருந்து வரக்கூடிய நிதி பங்கை மத்திய அரசிடம் கேட்டு பெறவில்லை, மத்திய அரசிடம் நிதியை வலியுறுத்தி கேட்க கூடிய நிலையில் தமிழக அரசு இல்லை.

கடன் சுமை, பற்றாகுறை, வேலையில்லா திண்டாட்டம் ஆகியவை குறித்து தமிழக நிதிநிலை அறிக்கையில் தீர்வு இல்லை என்றார். அரசு ஊழியர்கள், போக்குவரத்து தொழிலாளர்கள் ஓய்வூதியம் குறித்த எந்த அறிவிப்பும் இல்லை. தமிழக பட்ஜெட் மூச்சு திணறலுடன் ஒப்பனை செய்த சடங்கு போல நடத்துள்ளது.அத்தியாவாசிய அறிவிப்புகள் ஏதும் இல்லை. மடியில் கணம் இருப்பவர்களை கூட்டணிக்கு அழைக்கிறது பாஜக. தமிழகத்தில் பாஜக காலூன்ற முடியாது ஏனென்றால் பாஜக கட்சிக்கு காலே கிடையாது. பாஜக ஒரு மிஸ்டுகால் கட்சி. பா.ஜ.க வினர் அதிமுக பா.ம.க., தேமுதிக உடன் கூட்டணி வைப்பதை வரவேற்க வேண்டும்.

ஒரே பட்டனை அழுத்தி அழிக்க வேண்டியவர்களை அழிக்கும் வாய்ப்பு அது. தமிழகத்தில் பாஜகவோடு போட்டி என்பது நோட்டாவிற்கு மட்டும் தான். யார் ஆட்சிக்கு வரவேண்டும் என்பதை விட யார் வரக்கூடாது என்பது தான் நாடாளுமன்ற தேர்தலின் நிலை.

பேராசிரியர் நிர்மலாதேவியை 10 மாதங்களாக கைது செய்து வைத்திருப்பது மனித உரிமைக்கு எதிரானது. நிர்மலாதேவி யாரென்று எங்களுக்குத் தெரியாது மனித உரிமை அடிப்படையில் ஒரு வருடத்திற்கு மேலாக சிறையில் இருக்கும் அவருக்கு ஜாமீன் வழங்காமல் இருப்பது கண்டனத்துக்கு ரியது. நிர்மலாதேவி விவகாரத்தில் பெரிய ஆட்களின் தொடர்பு இருப்பதால் மட்டுமே ஜாமின் மறுக்கப்படுகிறது என்றார்


கெட்கோ விவகாரம்: கேள்விக்குறியாகும் இந்தியர்களின் நலன்

நெகிரி செம்பிலான் மாநிலத் தின் ஜெம்பூல் மாவட்டத்தில் ஒரு கருப்பு வரலாறாக மாறியிருக்கும் கரும்புத் தோட்ட நிலக் குடி யேற்றத் திட்டம் ஒட்டு மொத்த மலேசிய இந்தியர்களின் எதிர் காலத்தினை கேள்விக்குறி யாக்கியுள்ளதா என்ற கேள்வியை ஏவுகணை முன் வைக்கின்றது! கெட்கோ நிலக் குடியேற்றக்காரர்களுக்கு எதிராக நெகிரி செம்பிலான் மாநில அரசாங்கம் முழு மூச்சில் செயல்பட்டு வருவதை தற்போதைய மாநில மந்திரி புசார் டத்தோஸ்ரீ உத்தாமா ஹாஜி முகம்மது ஹசானின் (Dato sri utama Haji. Mohammed Hassan) கடந்த வார பத்திரிகைச் செய்தி தெளிவு படுத்துவதை யாராலும் மறுக்க முடியாது என்பதாகவே ஏவுகணை கருதுகின்றது. 1967ஆம் ஆண்டில் தேசிய தோட்டத் தொழிலாளர் சங்கமான என்.யூ.பி.டபள்யூவின் பொருளாதார நிறுவனமான கெட்கோ நெகிரி செம்பிலான் மாநில அரசாங்கத்திடம் விண்ணப்பம் செய்திருந்த நில விண்ணப்பத்திற்கு ஏற்றவாறு சுமார் 4700 ஏக்கர் நிலப் பரப்பினை நெகிரி செம்பிலான் மேம்பாட்டு நிறுவனம் (PKNS) 66 ஆண்டு கால வரையறை கொண்ட நிலப் பட்டாவினை அங்கீகரித்து வழங்கியிருந்த நிலையில் சுமார் 510 இந்திய நிலக் குடி யேற்றக்காரர்கள் பணம் செலுத்தி 'கானி நிலம் வேண்டும்' எனும் கனவு மெய்ப்படும் என நம்பி ஏமாந்தவர்களாக இன்று வலம் வருவதற்கு நெகிரி செம்பிலான் மாநில அரசாங்கத்தின் இரட்டைப் போக்கே காரணம் என்பதை மறுக்க முடியுமா? 'நம்பிக்கை' கானல் நீரா? கடந்த 60 ஆண்டுகளாக நெகிரி செம்பிலான் மாநிலத்தில் ஆட்சியைத் தக்க வைத்துக் கொண்டிருப்பதற்குக் கணிசமான இந்தியர் வாக்குகளே அஸ் திவாரம் அமைத்திருப்பதை தைரியமாக மறுக்க முடியாத நிலையில் மலேசியாவில் இந்தியர்களுக்காக உருவாக்கம் கண்ட 'கெட்கோ' நிலக்குடி யேற்றத் திட்டத்திற்கு எதிராக இன்றைய தேசிய முன்னணி மாநில அரசாங்கம் செயல்பட்டு வருவது நியாயமா? என ஒட்டு மொத்த மலேசிய இந்தியர்களும் கேட்பதை இன்று வரை உணர வில்லையா? என ஏவுகணை கேட்கின்றது. 1970-ஆம் ஆண்டுகளில் உருவான கெட்கோ நிலத் திட்டம் நிர்வாகக் கோளாறினால் பல்வேறு சிக்கல்களில் சிக்கியிருந்த நிலையில் 1989ஆம் ஆண்டு செப்டம்பர் மாதத்தில் நெகிரி செம்பிலான் மாநில ஆட்சிக் குழுக் கூட்டத்தில் (Mesyuarat exco kerajaan Negeri) கம்போங் செராம்பாங் இண்டா (Kampung Serempang Indah) நிலக்குடியேற்றக்காரர்களின் பிரச்சினைகளைத் தீர்ப்பதற்கான நடவடிக்கையாக கெட்கோ நிலக் குடியேற்றக்காரர்களுக்கு 8 ஏக்கர் நிலத்தினை வழங்குவதற்கான முடிவினை எடுத்திருந்ததை 16.2.1990-இல் வெளியான பெரித்தா ஹரியான் (Berita Harian 16.2.1990) செய்தி தெளிவுபடுத்தியிருந்தது. அப்போதைய நெகிரி செம்பிலான் மந்திரி புசார் டத்தோ ஹாஜி முகம்மது ஈசா அப்துல் சாமாட் (Datuk Haji Mohd.Isa Abdul Samad) அச்செய்தியின் வழி வழங்கியிருந்த வாக்குறுதி களை ஏவுகணை பட்டியலிடு கின்றது. * ஒரு மாத காலத்தில் 400 இந்திய குடியேற்றக்காரர்களுக்கு 8 ஏக்கர் நிலத்திற்கான நில உரிமைப் பத்திரம் (Geran) வழங்கப்படும். * நிலக் குடியேற்றக்காரர் களுக்கு நிலப்பட்டா வழங்கப் பட்ட பின் அடிப்படை வசதிகள் மேம்படுத்தப்படும். * அரசாங்க நிறுவனங்களான ரிஸ்டா, பெல்டா, பெஃல்க்கிரா போன்றவற்றின் வழி நிலம் மேம்படுத்தப்படும். * கெட்கோ நிறுவனம் வாங்கியிருக்கும் கடன்களுக்கு தீர்வு காணப்படும். மேற்காணப்படும் விவரங்கள் அனைத்தும் வாக்குறுதிகளாக வழங்கப்பட்டும் செயல்படுத்தப்படாததற்கு முக்கியமான காரணம் எதுவாக இருக்கும் என்பதை ஏவுகணை யால் ஊகிக்க முடிகின்றது. மலேசியாவிலேயே இந்தியர் களுக்காக உருவாக்கம் கண்ட நிலத் திட்டத்தில் மலாய்க்காரர்கள் இடம் பெற வேண்டும் என்பதற்காக 10 ஏக்கர் நிலத்தில் 2 ஏக்கர் நிலத்தினை விட்டுக் கொடுத்த இந்தியர்களுக் குச் சேர வேண்டிய நிலத்தைக் கூட தேசிய முன்னணி மாநில அரசாங்கம் முயற்சி செய் கின்றதா? தேசிய முன்னணியில் இடம் பெற்றுள்ள மஇகா ஒட்டுமொத்தமாக இந்தியர்களின் நலன்களைப் புறந்தள்ளியிருப்ப தற்கு இனியும் சாட்சிகள் வேண்டுமா? உண்மைத் தகவல்கள்! லோட்டஸ் நிறுவனம் ஏலத்தில் எடுத்துள்ள கெட்கோ நிலக் குடியேற்றக்காரர்களின் 4700 ஏக்கர் நிலப் பரப்பிலான நிலத்தில் 1200 ஏக்கர் நிலப் பரப்பினை 170 நிலக் குடியேற்றக்காரர்களுக்கு இலவசமாக வழங்குவதற்கான முடிவினை யார் செய்தது? நீதிமன்றத்தில் வழக்குகள் நிலுவையில் உள்ள நிலையில் நிலப் பதிவு செய்தது நியாயமா? லோட்டஸ் நிறுவனத்தின் நடவடிக்கைகளுக்கு காவல் துறையினர் உடந்தையாகச் செயல்படுகின்றனரா? போன்ற கேள்விகளுக்கான விடையை கடந்த இரண்டு வாரங்களாக நடைபெற்ற சம்பவங்கள் பதில் கூறும் என்பதை ஏவுகணை கூற வேண்டியதில்லை. கெட்கோ நிலக் குடியேற்றக் காரர்களின் முழுமையான விவரங்களைப் பட்டியல் 1-இன் வழி தெரிந்து கொண்டால் இந்தியர்களுக்கு எதிராக மேற் கொள்ளப்பட்டிருக்கும் அவலங் களை நன்கு புரிந்து கொள்ள முடியும்.


பால முருகன் மரணம்!

போலீஸ் தடுப்புக் காவலில் மேலும் ஒருவர் மரணமடைந் ததை தொடர்ந்து, இதுபோன்ற சம்பவங்களை விசாரிப்பதற்கு போலீஸ் புகார், தவறான நடத்தை மீதிலான சுயேச்சை ஆணையம் ஒன்றை அமைக்க வேண் டும் என்று மலேசிய வழக்கறிஞர் மன்றம் வலியுறுத்தியுள்ளது. இந்த ஆணையத்தை அமைப்பதே மிகவும் முக்கியமான முதல் நடவடிக்கையாகும். இதன் வழி மட்டுமே, குற்றம் புரியும் முரட்டுத்தனமான போலீஸ் அதிகாரிகளை அடையாளம் கண்டு நடவடிக்கை எடுக்க முடியும் என்று அம்மன்றத்தின் தலைவர் ஸ்டீவன் திரு கூறினார். போலீஸ் தடுப்புக் காவலில் மரணமடையும் கைதிகளில் பாலமுருகனின் சம்பவமே கடைசியாக இருக்கட்டும். இப்போதே அந்த சுயேச்சை ஆணையத்தை உருவாக்குங்கள் என்று அவர் அறிக்கை ஒன்றில் தெரிவித்தார். பாலமுருகன் மீது கோலாலம்பூர் மருத்துவமனை மேற்கொண்ட இரண்டாவது பிரேதப் பரிசோதனை, அவர் கடுமையாக தாக்கப்பட்டுள்ளார் என்றும் அதனால் மாரடைப்பு ஏற்பட்டுள்ளது என்பதையும் காட்டுகிறது. இது அதிர்ச்சித் தரும் வகையில் உள்ளது. பிப்ரவரி 7-ஆம் தேதி மாஜிஸ்திரேட் நீதிமன்றத்தில் பாலமுருகன் ஆஜர்படுத்தப்படும்போது பலவீனமாகக் காணப்பட்டார். அவரால் நடக்க முடியவில்லை. முகத்தில் காயங்கள் இருந்தன. மூக்கிலும், வாயிலும் ரத்தம் வடிந்தது. அவர் ரத்த வாந்தியும் எடுத்துள்ளார். போலீசார் பாலமுருகனை தாக்கியதாக பாலமுருகனின் வழக்கறிஞர் கூறினார். அவரின் நிலைமையை பார்த்து, விசாரணை அதிகாரியை மாஜிஸ்திரேட் விசாரித்த போது அந்த அதிகாரி மௌனம் சாதித்துள்ளார். பாலமுருகனை தடுத்து வைக்கும் மனுவை மாஜிஸ்திரேட் நிராகரித்து, உடனே அவரை மருத்துவமனைக்கு அழைத்துச்செல்ல உத்தரவிட்டார். எனினும், பாலமுருகனுக்கு மருத்துவ கவனிப்பு தரப்படவில்லை. போலீசார் இதுபோன்று நடந்து கொள்வது சட்டத்திற்கு புறம்பானது என்று ஸ்டீவன் திரு சுட்டிக்காட்டினார்.


விரைவில் விஜய்யை இயக்குவேன் - பிரபல இயக்குநர் தகவல்

விஜய் தற்போது ஏ.ஆர்.முருகதாஸ் இயக்கத்தில் தளபதி 62 படத்தில் நடித்து வரும் நிலையில், விஜய்யின் அடுத்த படத்தை இயக்கும் திட்டம் இருப்பதாக பிரபல இயக்குநர் ஒருவர் தெரிவித்துள்ளார். நடிகர் விஜய் தற்போது ஏ.ஆர்.முருகதாஸ் இயக்கத்தில் தளபதி 62 படத்தில் நடித்து வருகிறார். இந்த படத்தை முடித்த பிறகு விஜய் அடுத்ததாக யாருடன் இணையப் போகிறார் என்பது குறித்து ரசிகர்களிடையே ஆர்வம் அதிகரித்துள்ளது.

விஜய்யின் அடுத்த படத்தை எச்.வினோத் இயக்குவதாக கூறப்பட்டது. சமீபத்தில் விஜய்யின் அடுத்த படத்தை வெற்றிமாறன் இயக்கப்போவதாக சில தகவல்கள் வெளியாகின. ஆனால் வெற்றிமாறன் தரப்பு அதனை மறுத்துள்ள நிலையில், இயக்குநர் ஹரி விஜய்யை இயக்கும் திட்டம் இருப்பதாக தெரிவித்திருக்கிறார். ஹரி தற்போது விக்ரமை வைத்து சாமி-2 படத்தை இயக்கி வருகிறார். இந்த படத்தை முடித்த பிறகு சூர்யாவை வைத்து ஒரு படத்தை இயக்குகிறார். அந்த படம் சிங்கம் சீரிஸ் இல்லை என்றும், அது ஒரு வித்தியாசமான கதை என்றும் கூறியிருக்கும் ஹரி, சூர்யா படத்தை முடித்த பிறகு விஜய்யை இயக்கவிருப்பதாக கூறியிருக்கிறார். இதனால் விஜய்யின் 64-வது படத்தை ஹரி இயக்குவாரா என்ற எதிர்பார்ப்பு ரசிகர்களிடையே அதிகரித்துள்ளது.


2018-ஆம் ஆண்டு பட்ஜெட்டில் தங்கள் பள்ளிகளுக்குத் தேவையான ஒதுக்கீடு வழங்கப்படுமா?

மிகவும் குறைவான ஒதுக்கீட்டுடன், அத்தியாவசிய தேவைகள் குறைவாகக் கிடைக்கப்பெற்ற பள்ளிகளில் பாடம் கற்றுத் தரும் ஆசிரியர்கள், 2018-ஆம் ஆண்டு பட்ஜெட்டில் தங்கள் பள்ளிகளுக்குத் தேவையான ஒதுக்கீடு வழங்கப்படும் என்று பெரிதும் எதிர்பார்க்கின்றனர்.

அக்டோபர் 27-ஆம் தேதியன்று மக்களவையில் அறிவிக்கப்பட விருக்கும் இந்த பட்ஜெட்டில், பிரதமர் டத்தோஸ்ரீ நஜிப் தங்களின் மாணவர்களின் தேவை களுக்கேற்ப ஒதுக்கீடு வழங்க வேண்டும் என்று அவர்கள் கேட்டுக் கொண்டனர்.

பள்ளிகளுக்கான ஒதுக்கீடு குறைக்கப்பட்டதைத் தொடர்ந்து, வகுப்பறையில் பாடம் கற்றுக் கொடுப்பதற்கும் தேவையான பாடப் பொருட்களை வாங்குவதற்கும் தங்களின் சொந்தப் பணத்தையே உபயோ கிப்பதாக தொழிற்நுட்ப ஆசிரியர் ஒருவர் கூறினார்.

பள்ளிகளில் அதிவேக இணை யச் சேவை கிடைப்பதற்கான போதுமான நிதியை அரசாங்கம் வழங்க வேண்டும்.பள்ளிகளில் இணையச் சேவையின் வேகம் குறைவாக இருப்பதால், கல்வி அமைச்சு கூறியதைப் போன்று மெய்நிகர் கற்றல் சூழலில் தகவல் தொழில்நுட்பம் குறித்தான பாடங்களை மாணவர்க ளுக்கு சரிவர கற்றுத் தர இயலவில்லை என்று அந்த ஆசிரியர் மேலும் கூறினார்.


ஏஎப்எம்மின் ஊடகத்துறை அதிகாரியாக கிறிஸ்டபர் ராஜ் நியமனம்!

மலேசிய கால்பந்து சங்கத்தின் ஊடகத்துறையின் சிறப்பு அதிகாரியாக கிறிஸ்டபர் ராஜ் நியமனம் செய்யப்பட்டுள்ளார். எப்ஏஎம் எனப்படும் மலேசிய கால் பந்து சங்கத்தின் தலைவராக ஜொகூர் பட்டத்து இளவரசர் துங்கு இஸ்மாயில் பொறுப்பேற்ற பின் பல சிறப்பு அதிகாரிகளை தேர்வு செய்தார். அவ்வகையில் எப்ஏஎம் தேர்வில் ஆட்சிக் குழு உறுப்பினர்களாக தேர்வு செய்யப்பட்ட கிறிஸ்டபர் ராஜ் ஊடகத்துறையின் சிறப்பு அதிகாரியாக நியமனம் செய்யப்பட்டுள்ளார். கிறிஸ்டபர் ராஜ் நன்கு அறிமுகமான விளையாட்டு தொகுப்பாளர் ஆவார். அதே வேளையில் இப்பதவிக்கு ஓர் இந்தியர் நியமிக்கப் பட்டது இதுவே முதல் முறையாகும் என்பது குறிப்பிடத்தக்கது.


வழக்கறிஞர் ஷாபிக்கு வெ.95 லட்சமா?

கோலாலம்பூர், டத்தோஸ்ரீ அன்வார் இப்ராஹிம் சம்பந்தப்பட்ட ஓரினப்புணர்ச்சி வழக்கில் சட்டத்துறை அலுவலகத்தின் சார்பில் ஆஜரான நாட்டின் மூத்த வழக்கறிஞர் டான்ஸ்ரீ ஷாபி அப்துல்லாவுக்கு கட்டணமாக 95 லட்சம் வெள்ளி கொடுக்கப்பட்டதாக கூறப் படும் விவகாரத்தை அம் பலப்படுத்திய சரவாக் ரிப்போர்ட் செய்தியாசிரியர் கிளேய்ர் ரியூகாசல் பிரவுனின் உதவி போலீசுக்கு தேவையில்லை என்று வழக்குரைஞர் மன்ற முன்னாள் தலைவர் அம்பிகா ஸ்ரீநி வாசன் பதிலடி கொடுத்துள்ளார். இந்த வழக்கில் சிக்கல் எதுவும் இல்லை.அதனை மிக எளிதாக தீர்வு கண்டுவிடலாம் என்றார் அவர். இவ்விவகாரத்தில் லண்டனில் உள்ள ரியூகாசல் மலேசியாவுக்கு வந்து மலேசிய போலீசுக்கு உதவினால் நன்றாக இருக்கும் என்று போலீஸ் படைத் தலைவர் கூறியிருப்பது குறித்து கருத்துரைத்த போது அம்பிகா மேற்கண்டவாறு கூறினார். டான்ஸ்ரீ அபு பக்கார் வாதம், ஏதோ ஒப்புக்காக சொன்னதுபோல் தெரிகிறது. அவருக்கு (ரியூகாசல்) இண்டர்போல் சிவப்பு அறிக்கை (கைது ஆணை) காத்திருக்கிறது. அவர் இங்கு கால் வைத்ததுமே கைது செய்யப்படலாம் என்று அம்பிகா மலேசியாகினியிடம் தெரிவித்தார். காலிட் அபு பக்காரின் கூற்று ஓர் எளிய வழக்குக்குத் தீர்வுகாண மலேசிய போலீசுக்கு உதவி தேவை என்று நினைக்க வைத்து அவர்களைத் திறமையற்றவர்களாகக் காண்பிக்கிறது. ஆனால், அது உண்மை அல்ல என்றார் அவர். குற்றம் சாட்டப்பட்டவர்கள் எல்லாருமே மலேசியாவில் உள் ளனர். சொல்லப்பட்ட வங்கிக் கணக்குகளும் இங்குதான் உள்ளன. போலீஸ் விசாரணையைத் தொடங்குவதற்கு இவையே போதுமான விவரங்கள். பின் னர் ஏன் தயக்கம்? தகவல் சொன்னவர்களைச் சாடாமல் முறைகேடுகள் குறித்து தகவல் அளிப்போருக்கு காலிட் அபு பக்கார் நன்றி சொல்ல வேண் டும் என்று அம்பிகா கூறினார். கடந்த வாரம் சரவாக் ரிப்போர்ட் வெளியிட்ட செய்தியின்படி வழக்கறிஞர் ஷாபிக்கு கொடுக்கப்பட்ட பணம் இரண்டு பகுதிகளாகக் கொடுக்கப் பட்டது என்று கூறியிருந்தது. இந்தப் பணத்தை பிரதமர் டத்தோஸ்ரீ நஜீப் துன் ரசாக் வழங்கியதாகவும் அது கூறியிருந்தது. அன்வார் இப்ராஹிமின் இரண் டாவது ஓரினப்புணர்ச்சி வழக்கில் ஷாபி அரசுத்தரப்பு தலைமை வழக்குரைஞராக இருந்தார் என்பது குறிப்பிடத்தக்கது. சரவாக் ரிப்போர்ட் டில் வெளி வந்த அச்செய்தியைச் சுட்டிக்காட்டி அன்வார் இப்ராஹிமைக் குற்றவாளியாக்க அரசியல் சதி நடந்திருப்பதாக எதிர்க்கட்சி கூறி வருகிறது. சரவாக் ரிப்போர்ட்டின் குற்றச்சாட்டை மலேசியாகினியால் உறுதிப்படுத்திக்கொள்ள முடியவில்லை. பலமுறை தொடர்புகொண்டும் ஷாபி இவ்விவகாரம் தொடர்பில் கருத்துரைக்கவில்லை.


டோக்கன் கொடுத்து ஆட்களை திரட்டிய தினகரன்: என்ன டோக்கன்? திவாகரன் பேட்டி

திருவாரூர் மாவட்டம், மன்னார்குடியில் அமமுக சார்பில் பொதுக்கூட்டம் நடைப்பெற்றது. இதில் அக்கட்சியின் துணைப் பொதுச்செயலாளர் கலந்து கொண்டு நலத்திட்ட உதவிகளை வழங்கினார்.

இதுதொடர்பாக தஞ்சாவூரில் செய்தியாளர்களிடம் பேசிய திவாகரன்,

டிடிவி தினகரன் அணியில் மன்னார்குடியில் பொதுக்கூட்டம் நடத்தியுள்ளனர். அந்தக் கூட்டத்திற்கு டோக்கன் கொடுத்து ஆட்களை திரட்டியுள்ளனர். டோக்கன் கொடுத்து பெண்களை அழைத்து வந்துள்ளனர். அவர்கள் கொடுத்த டோக்கன்களுடன் பெண்கள் மதியம் 3 மணியில் இருந்து அங்கு உட்கார்ந்துள்ளனர். அது என்ன டோக்கன்? குக்கர் டோக்கன் என்றார்.


வாழை இலைச் சாப்பாடு விலை உயரும்!

உணவகங்களில் வாழை இலைச் சாப்பாட்டின் விலை உயர்வு காணும் நிலை ஏற்படலாம் என்று பிரிமாஸ் எனப்படும் மலேசிய இந்திய உண வக உரிமையாளர்கள் சங்கத்தின் கௌரவத் தலைவர் டத்தோ ரெனா இராமலிங்கம் நேற்று கூறினார். இரண்டு ஆண்டுகளுக்கு முன்பு ஒரு வாழை இலையின் விலை 15 முதல் 20 காசுகள்தான். ஆனால், இன்றைக்கு அதன் விலை 30 காசுகளில் இருந்து 50 காசுகள் வரை விற்கப்படுகிறது. அடுத்த மாதத்தி லிருந்து வாழை இலைச் சாப்பாட்டு விலை அதிகரிக்கவிருக்கிறது. காய்கறிகள், கோழி, இறைச்சி ஆகியவற்றின் விலைகள் அதிகரித்து விட்டதன் விளைவாக இலைச் சாப்பாட்டு விலையும் அதிகரிக்கவுள்ளது. எனினும், விலை அதிகரிப்புச் செய்யவேண்டாம் என்று தனது உறுப்பினர்களுக்கு பிரிமாஸ் கூட்டத்தின் போது கோரிக்கை விடுக்கப்பட்டுள்ளது. சில இழப்புகள் இருக்கும் பட்சத்தில் அதனை ஏற்றுக்கொண்டு விலை அதிகரிப்பைத் தவிர்க்கும்படி உறுப்பினர்களைச் சங்கம் கேட்டுக் கொண்டிருப்பதாக அவர் சொன்னார். வாழை இலைகளின் விலை கிடுகிடுவென ஏறிவிட்டது. கிள்ளான் பள்ளத்தாக்கிலுள்ள உணவகத்தினர் தங்களுக்குத் தேவையான இலைகளை பகாங், மலாக்கா, மற்றும் சிரம்பான் ஆகிய பகுதிகளில் இருந்து வாங்கவேண்டிய நிலை ஏற்படுகிறது என்று தெரிவித்தனர். மலேசியா முழுவதும் சங்கத்தில் 1,263 உறுப்பினர்கள் உள்ளனர். அவர்கள் 5,300 வாழை இலை உணவகங்களை நடத்தி வருகின்றனர். அடுத்த மாதம் விலையேற்ற வேண்டாம் என்ற சங்கம் விடுத்திருக்கும் கோரிக்கையை உறுப்பினர்கள் ஏற்று நடக்கவேண்டும் என்று டத்தோ இராமலிங்கம் கேட்டுக் கொண்டார். அவ்வாறு விலையை உயர்த்துகிறவர்கள் இருப்பார்களேயானால், அவர்கள் பிரிமாஸ் உறுப்பினர் அல்லாதவர்களாக இருக்கலாம் என்று அவர் சுட்டிக்காட்டினார். பருவநிலை மோசமடைந்திருப்பது மற்றும் போக்குவரத்து செலவினங்கள் அதிகரித்து இருப்பது ஆகியவற்றின் காரணமாக வாழை இலைச் சாப்பாட்டு விலையை அதிகரிப்பது தவிர்க்க முடியாததாக இருக்கிறது என்று பிரிமாஸின் துணைத் தலைவர் ஜே. சுரேஷ் தெரிவித்தார். வாழை இலைகள் கிடைப்பது என்பது பருவநிலையைப் பொறுத்ததாக இருக்கின்றன. மோசமான பருவநிலையின் போது இலைகள் அழிந்து விடுகின்றன. இதனால் சப்ளை குறைவதால் இலைகளின் விலை அதிகரித்து விடுகிறது என்று ஆனந்த பவண் உணவக குழுமத்தின் உரிமையாளர் வி.ஹரிகிருஷ்ணன் கூறினார்.


மலேசியாவிலிருந்து இந்தியாவிற்கு  சட்டவிரோதமாக மணல் விற்பனை

பெட்டாலிங்ஜெயா,

மலேசியாவிலிருந்து மணல், இந்தியாவிற்கு  ஏற்றுமதி செய்யப்பட்டு சட்டவிரோதமாக விற்பனை செய்யப்படுவதாக கூறப்படுகிறது. மணல் ஏற்றுமதியை அனுமதிக்கும் ஏ.பி. பெர்மிட் இதுவரையில் யாருக்கும் அங்கீகரிக்கப்பட்டதாக பதிவுகள் இல்லை என்று இயற்கை வளம், சுற்றுச்சூழல் அமைச்சர் டத்தோஸ்ரீ வான் ஜூனாய்டி துவாங்கு ஜப்பார் தெரிவித்தார். இங்குள்ள ஒருவரின் தில்லுமுல்லு  வேலையாக கூட இது  இருக்கலாம் என்று அமைச்சர் தெரிவித்தார்.

மலேசியாவிலிருந்து மணல், முதல் கட்டமாக  தமிழ்நாட்டை சென்றடைந்துள்ளது என்று டைம்ஸ் ஆப் இந்தியா பத்திரிகை செய்தியை மேற்கோள்காட்டி வினவிய போது அமைச்சர் மேற்கண்டவாறு தெரிவித்தார். அந்த இந்திய பத்திரிகை செய்திப்படி, கடந்த வாரம் 55 டன் எடை கொண்ட மணல், தமிழகத்தில் புதுக்கோட்டையை தலமாக கொண்ட ஒரு நிறுவனத்திற்கு விற்பனை செய்யப்பட்டு இருப்பதாக கூறப்படுகிறது.

இந்தியா இறக்குமதி செய்துள்ள அந்த மணலின் விலை ஒரு கனஅடிக்கு 60 ரூபாய் அதாவது 4 மலேசிய ரிங்கிட்டாகும்.தமிழ் நாட்டில் உள்ள ஆறுகளிலிருந்து எடுக்கப்படும் மணலின் விலை 110 ரூபாய் முதல் 120 ரூபாயாகும். மலேசியா மணல் அங்கு  50 விழுக்காடு மலிவாகும். மலேசியா, கம்போடியா போன்ற தென்கிழக்காசிய நாடுகளிலிருந்து  இந்தியா இறக்குமதி செய்யும் மணல் இந்தியாவின் கட்டுமானத்துறையை மேலும் வலு சேர்க்கும் என்று  சென்னையில் உள்ள தென் மாநிலங்களுக்கான இந்தியாவின் கட்டுமானத்துறை சங்கத்தின் செயலாளர் எஸ். ராமபிரபு தெரிவித்துள்ளார்.

எனினும், இந்த விவகாரம் தொடர்பாக பேசிய அமைச்சர் ஜூனாய்டி, மலேசியாவில் தங்களுக்கு  வழங்கப்பட்ட ஏ.பி. பெர்மிட்டை எந்தவொரு நிறுவனமும் தவறான முறையில் பயன்படுத்தியுள்ளதா என்பது குறித்து ஆராயப்படும் என்றார்.  அப்படி நடந்து இருக்குமானால் அவர்களுக்கான பெர்மிட் லைசென்ஸை பறிமுதல்  செய்வது குறித்து பிரதமரிடம் தாம் பேசவிருப்பதாக அமைச்சர் தெரிவித்தார்.

Read More: Malaysia Nanban News Paper on 30.10.2017


இயக்குநர் பா. இரஞ்சித்தின் நீலம் பண்பாட்டு மையம் சார்பில் "கல்வி முன்னுள்ள சவால்களை எதிர்கொள்ளல்" என்ற  தேசிய கருத்தரங்கம் சென்னையில் நடைபெற்றது.இந்தியா முழுவதிலும் இருந்து பல கல்வியாளர்கள், மருத்துவர்கள், எழுத்தாளர்கள், சமூக செயல்பாட்டாளர்கள், மாணவர் அமைப்பினர் கலந்து கொண்டனர்.

எழுத்தாளர் ஆதவன் தீட்சண்யா, முன்னாள் நீதிபதி திரு. அரி பரந்தாமன், மூத்த கல்வியாளர் முனைவர். எஸ்.எஸ்.ராஜகோபாலன், அகில இந்திய கல்வி உரிமைக்கான கூட்டமைப்பின் தலைமைக்குழு உறுப்பினர்,பேராசிரியர். அனில் சட்கோபால், தமிழ்நாடு திட்டக்குழுவின் முன்னாள் துணைத்தலைவர், பேராசிரியர் எம்.நாகநாதன், பள்ளிகளின் தாளாளர், தாமஸ் பிராங்கோ, இயக்குநர் பா.இரஞ்சித், தமிழ்நாடு மக்கள் நல்வாழ்வு இயக்கத்தின் தலைவர் ரெக்ஸ் சற்குணம், மருத்துவர் ஜே.அமலோற்பவ நாதன், மருத்துவர் அனுரத்னா, குடியாத்தம் அரசு கலைக்கல்லூரியின் முன்னாள் முதல்வர் பேராசிரியர் சிவக்குமார், பொறியாளர், எழுத்தாளர் பி.கே.ராஜன், தமிழ்நாடு கல்வி உரிமைக்கான பாதுகாப்பு கூட்டமைப்பினை சார்ந்த பேராசிரியர் என்.மணி, நாடகவியலாளர் பிரளயன், மருத்துவர் எஸ்.காசி, மருத்துவர் எழிலன், சென்னை வளர்ச்சி ஆராய்ச்சி நிறுவனத்தைச் சேர்ந்த முனைவர். லட்சுமணன், பெங்களுரு இந்திய அறிவியல் நிறுவன ஆய்வு மாணவர் ஸ்ரீநாத், தி.மு.க. மாணவர் அணியைச் சேர்ந்த எழிலரசன், தலித் மாணவர் கூட்டமைப்பினைச் சேர்ந்த பிரான்சிஸ், முஸ்லிம் மாணவர் கூட்டமைப்பினைச் சேர்ந்த பழவேற்காடு அன்சாரி, முற்போக்கு மாணவர் கழகத்தினைச் சேர்ந்த பாரதி பிரபு, இந்திய மாணவர் சங்கத்தைச் சேர்ந்த மாரியப்பன், அனைத்திந்திய மாணவர் பெருமன்றத்தினை சேர்ந்த தினேஷ், திராவிடர் மாணவர் கழகத்தைச் சேர்ந்த பிரின்ஸ் என்னாரஸ் பெரியார், முன்னாள் துணைவேந்தர் வசந்திதேவி, அகில இந்திய கல்வி உரிமைக்கான கூட்டமைப்பின் தலைமைக்குழு உறுப்பினர் பேராசிரியர் ஹரகோபால், தமிழ்நாடு தீண்டாமை ஒழிப்பு முன்னணியைச் சேர்ந்த  சாமுவேல்ராஜ், தமிழ்நாடு பொதுப்பள்ளிக்கான மாநில மேடையின் சார்பாக பிரின்ஸ் கஜேந்திரபாபு உள்பட பலர் கலந்துகொண்டு உரையாற்றினார்.

கருத்தரங்கில் நிறைவேற்றப்பட்ட தீர்மானங்கள் செய்தியுடன் இணைக்கப்பட்டுள்ளது.

முக்கிய தீர்மானங்கள் மட்டும் இங்கே:

1.   நீட் ரத்து செய்யப்பட வேண்டும்.

2.   அரசு பள்ளியில் பயிலும் மாணவர்களுக்கு விகிதாச்சாரத்திற்கு ஏற்ப தனி ஒதுக்கீடு

3.   கல்வியை மாநிலப் பட்டியலுக்குள் திரும்பவும் சேர்க்க வேண்டும்.

4.   கல்வியை உலக வர்த்தக நிறுவனத்தின் வரம்புக்குள் கொண்டு செல்லக்கூடாது.


தி.மு.க. தலைவர் கருணாநிதியின் உடல் உறுப்புகள் செயலிழப்பு.

சென்னை,

காவேரி மருத்துவமனையில் கடந்த 10 நாட்களாக சிகிச்சைப் பெற்று வந்த  தி.மு.க. தலைவர் கருணாநிதியின் உடல் நிலை நேற்று மோசமடைந்தது. அவரின் உடல் உறுப்புகள் அனைத்தும் செயலிழந்து விட்டதாகவும் உடல் நிலை தொடர்ந்து தீவிரமாக கண்காணிக்கப்பட்டு வருவதாகவும் 24 மணி நேரத்திற்குப் பிறகே எதுவும் அறிவிக்கப்படும் எனவும் மருத்துவமனை நிர்வாக இயக்குநர் அரவிந்தன் செல்வராஜ் கூறினார்.

நேற்று இரவு கிடைத்த தகவலின்படி,  கலைஞரின் மனைவியர் உட்பட குடும்ப உறுப்பினர்கள் காவேரி மருத்துவமனையில் குவிந்துள்ளனர். காவேரி மருத்துவமனைக்கு முதன் முறையாக கருணாநிதியின் மனைவி தயாளு அம்மாள் வந்தார்.

வயது முதிர்வு காரணமாக கருணாநிதி உடல்நிலையில் ஏற்றமும்-இறக்கமுமாக காணப்படுவதாக டாக்டர்கள் தெரிவித்துள்ளனர். கடந்த வாரம் கருணாநிதிக்கு கல்லீரலில் பிரச்சினை ஏற்பட்டது. 2 தினங்களுக்கு முன்பு கருணாநிதியின் கல்லீரலில் ஏற்பட்ட பிரச்சினை அதிகரித்தது. லண்டனைச் சேர்ந்த டாக்டர் முகமது ரேலா வரவழைக்கப்பட்டு சிகிச்சை அளிக்கப்பட்டது.

ஆனால், கருணாநிதி உடலில் உள்ள இதர உறுப்புகளிலும் பாதிப்பு ஏற்பட்டதால் கல்லீரல் சிகிச்சை பயனளிக்காமல் தாமதமாக பலன் கிடைப்பதாகவும் மருத்துவர்கள் கூறுகின்றனர்.அவரது ரத்தத்தில் உள்ள தட்டணுக்களிலும் (ப்ளெட்லெட்ஸ்) குறைவு ஏற்பட்டுள்ளது. இந்த பிரச்சினைகளை தீர்க்க டாக்டர்கள் குழு தீவிர சிகிச்சைகளை அளித்து வருகிறார்கள்.

கருணாநிதியின் உடல் நிலையில் பின்னடைவு ஏற்பட்டு இருப்பது தி.மு.க. தொண்டர்களை அதிர்ச்சியில் ஆழ்த்தியுள்ளது. கருணாநிதியின் குடும்பத்தினர் அனைவரும் நேற்று மருத்துவமனைக்கு விரைந்தனர். அவரின் மனைவி தயாளு அம்மாள் முதன் முறையாக கருணாநிதியைக் காண நேற்று காவேரி மருத்துவமனைக்குச் சென்றார்.

ராஜாத்தி அம்மாள், மு.க.ஸ்டாலின், கனிமொழி, செல்வி ஆகியோர் மருத்துவமனையில் உள்ளனர். துரை முருகன் உள்ளிட்ட தி.மு.க. மூத்த தலைவர்க ளும்  மருத்துவமனைக்கு வந்தனர். தி.மு.க. மூத்த தலைவர்கள் அடுத்தடுத்து மருத்துவமனைக்கு சென்றதால் தி.மு.க. நிர்வாகிகளும் காவேரி மருத்துவ மனைக்கு சென்றுள்ளனர். இதனால் காவேரி மருத்துவமனை முன்புறம் போலீஸ் பாதுகாப்பு அதிகரிக்கப்பட்டுள்ளது.


தன் காதலியை கொன்று உடலோடு காவல் நிலையம் வந்த ஆடவர்

கோலாலம்பூர்,

தன் காதலியை கொன்று விட்டு, முகத்தில் எவ்வித சலனமுமின்றி  அவரது உடலை தனது காரின் முன் இருக்கையில்  கிடத்தியவாறு, டாமன்சாரா காவல் நிலையத்தில் சரணடைந்த 30 வயது ஆடவரை போலீசார் தடுத்து வைத்துள்ளனர்.  நேற்று  பிற்பகல் 3 மணியளவில்,  அவ்வாடவர், அந்தக் காவல் நிலையத்தில் சரண டைந்ததாக தெரிவிக்கப்பட்டுள்ளது.

Read More: Malaysia Nanban Tamil Daily on 6.2.2018


பெற்றோர் கண்டித்ததால் 9 ஆவது மாடியிலிருந்து  குதித்து தர்கொலை செய்த 8 வயது சங்கமித்ரா

(எம்.கே.வள்ளுவன்) ஜொகூர் பாரு,

தன் தாயார் சத்தம் போட்டதால் 8 வயது இந்திய சிறுமி  9 ஆவது மாடியிலிருந்து கீழே விழுந்து மாண்டதாக தெரிவிக்கப்பட்டது. நேற்று முன்தினம் நடைபெற்ற அச்சம்பவத்தில் தாமான்  தம்போய்  இண்டா  2, மாவார் 3 இல் உள்ள சொகுசு அடுக்கு மாடி வீட்டின் அறையொன்றிலிலுள்ள  ஜன்னல் வழியாக கீழே குதித்து  மாண்டவர் சங்கமித்ரா ஸ்ரீ தரன்  என ஜொகூர்  பாரு வட பகுதி மாவட்ட  போலீஸ்   தலைவர் மூத்த  உதவிக் கமிஷனர்  முகமட் தாயிப்  அமாட்  நேற்று தெரிவித்தார்.

சம்பவம் நடப்பதற்கு முன்னர் வீட்டில் எஸ்.சங்கமித்ரா தன் 11 வயதுடைய இரட்டைச் சகோதரர்களுடன் குறும்புத்தனத்துடன் சத்தம் போட்டுக் கொண்டிருந்ததைக் கண்ட அவர்களின் வளர்ப்புத் தந்தை சங்கமித்ராவை கண்டித்துள்ளார். தன் வளர்ப்புத் தந்தையின் கண்டிப்பை ஏற்க முடியாமல் அழுதவாறே தன் தாயாரிடம் சென்று  சிறுமி கூறியிருக்கிறார்.

எனினும் தாயாரும் சங்கமித்ராவை  கண்டித்ததால் சங்கமித்ரா படுக்கையறைக்கு சென்றதோடு  அறைக்கதவை  பூட்டிக் கொண்டார். அதன் பின்  சிறுமி சங்கமித்ரா மாடியிலிருந்து கீழே குதித்து தற்கொலை செய்துக் கொண்டதாக கூறப்பட்டது. சிறுமியின் தாயார் சங்கமித்ராவை அடித்ததாக கூறப்ப டுவதை  நிராகரிக்காத  முகமட் தாயிட் அமாட்  எனினும்  சிறுமியின்  மரணத்தில் சூது ஏதும் நிகழவில்லை என்பதை உறுதிப்படுத்தினார்.

Read More: Malaysia nanban News Paper on 26.11.2017


தனியார் மருத்துவமனையில் சிகிச்சை பெற்று வரும் தனது கணவர் நடராஜனுடன் சசிகலா சந்திப்பு

சென்னை:

உடல்நிலை குறைவு காரணமாக மருத்துவமனையில் அனுமதிக்கப்பட்டிருக்கும் தனது கணவர் நடராஜனை சந்திக்க சசிகலா பரோலில் வந்துள்ளார். இந்நிலையில் பெரும்பாக்கத்தில் தனியார் மருத்துவமனையில் சிகிச்சை பெற்று வரும் தனது கணவர் நடராஜனை சசிகலா சந்தித்துள்ளார். சசிகலா வருகையை ஒட்டி அங்கு போலீஸ் பாதுகாப்பு போடப்பட்டுள்ளது. மருத்துவமனைக்குள் செல்லப்படும் அனைத்து வாகனங்களும் இரண்டு கட்ட சோதனைக்கு பிறகே அனுமதிக்கப்பட்டு வருகிறது. சசிகலா மட்டுமே நடராஜனை சந்திக்க அனுமதி அளிக்கப்பட்டுள்ளது. அவரது உறவினர்கள் மற்றும் தொண்டர்கள் செல்ல அனுமதி அளிக்காததால் அவர்கள் அனைவரும் மருத்துவமனைக்கு வெளியே உள்ளனர்.
நடராஜனுடனான சசிகலா சந்திப்பு சுமார் ஒரு மணி நேரம் மட்டுமே இருக்கும் என்று காவல்துறையினர் தெரிவித்துள்ளனர். இந்நிலையில் நடராஜனின் உடல்நிலை குறித்து தகவல் அளித்துள்ள மருத்துவமனை, கல்லிரல் மற்றும் சீறுநீரக உறுப்பு மாற்று சிகிச்சை செய்துகொண்ட நடராஜனின் உடல் தேறிவருகிறது என்று கூறியுள்ளனர். ட்ராக்கியாஸ்டோமி முறையில் நடராஜனுக்கு சுவாச உதவி அளிக்கப்பட்டு வருவதாகவும், தீவிர மருத்துவ கண்காணிப்பில் நடராஜன் உள்ளார் என்றும் தெரிவித்துள்ளனர்.


ஊழலுக்கு எதிரான நடவடிக்கை தொடரும்.

புத்ராஜெயா,

தமக்கும் அரசாங்கத்திற்குமான மக்களின் ஆதரவு சரிந்துள்ள போதிலும் ஊழல் முறியடிப்பிற்கான திட்டத்தை பக்காத்தான் ஹராப்பான் (பிஎச்) அரசாங்கம் தொடர்ந்து மேற்கொள்ளும் என பிரதமர் துன் டாக்டர் மகாதீர் முகமட் நேற்று கூறியுள்ளார்.சல்லி காசு லஞ்சம் கூட வாங்கா மல் அல்லது பரிசுப் பொருட்கள் பெறாமல் அரசாங்க இயந்திரம் லஞ்சத்தை நிராகரிக்க வேண்டும்.

லஞ்சம் வாங்குவது பாவச் செயல் என்பதுடன் அது சட்டத்திற்கு எதிரானது. ஊழலில் சம்பந்தப் படுவதில்லை என பக்காத்தான் நம்பிக்கையுடன் உறுதி யளிக்கிறது.

முந்தைய ஊழல் அரசாங்க நிர்வாகத்தின்போது கூடுதல் வருமானம் பெற்ற அதிகாரிகள் தற்போது குறைவாக வருமானம் பெறுவதால் சம்பந்தப்பட்ட வர்கள் ஏமாற்றமடையக்கூடும். முந்தைய ஊழல் அரசாங்கமே சிறந்தது என சம்பந்தப்பட்ட அதிகாரிகள் கருதக்கூடும். அதனால் தமக்கும் பக்காத்தான் ஹராப்பான் அரசாங்கத்திற்கும் ஆதரவு குறைகிறது என மகாதீர் நேற்று அரசாங்கப் பணியாளர்களுடனான சந்திப்பின் போது கூறியுள்ளார்.


தப்ளிக் விழா: டில்லி விமான நிலையத்தில்  8 மலேசியர்கள் தடுத்து நிறுத்தப்பட்டனர்! 960 பேர் இன்னும் தலைமறைவாக உள்ளனர்

இந்தியாவின் டில்லியில் நடைபெற்ற தப்ளிக் சமய விழாவில் கலந்து கொண்ட பின்னர் தலைமறைவாகியிருந்து இறுதியில் நாடு திரும்புவதற்காக புதுடில்லியிலுள்ள இந்திரா காந்தி விமான நிலையத்திற்கு வந்த 8 மலேசியர்களை இந்திய போலீசார் தடுத்து நிறுத்தினர்.

புதுடில்லியிலுள்ள நிஸாமுடின் மையத்தில் நடைபெற்ற தப்ளிக் சமய விழாவில் அந்த 8 மலேசியர்களும் கலந்து கொண்டதாக புதுடில்லி தொலைக்காட்சி செய்தி வெளியிட்டுள்ளது.

அந்த சமய விழாவில் கலந்து கொண்ட பலருக்கு கோவிட் - 19 நச்சுயிரி நோய் தொற்றிக் கொண்டுள்ளதால் இந்திய போலீசார் அந்த சமய விழாவில் கலந்து கொண்டவர்களை வலைவீசி தேடி வந்தது.

எனினும், அந்த சமய விழாவில் கலந்து கொண்ட மேற்குறிப்பிட்ட 8 மலேசியர்களும் புதுடில்லியில் தலைமறைவாக இருந்து வந்ததாகவும் அச்செய்தியில் கூறப்பட்டது.

தடுத்து நிறுத்தப்பட்ட அந்த 8 மலேசியர்களும் மேல் விசாரணைக்காக இந்திய போலீசாரிடமும் சுகாதார இலாகாவிடமும் ஒப்படைக்கப்படுவார்கள் என்றும் கூறப்பட்டது.

அந்த சமய விழாவில் கலந்து கொண்ட எஞ்சியவர்களை அடையாளம்  காண அவர்களின் கைப்பேசிகளிலுள்ள தொலைபேசி எண்களை போலீசார் கண்டறிந்து வருகின்றனர்.

அந்த தப்ளிக் சமய விழாவில் சுமார் 9 ஆயிரம் பேர் கலந்து கொண்டனர். அதில் கலந்து கொண்ட பலர் கோவிட் - 19 நோயால் பாதிக்கப்பட்டுள்ளதாகவும் தெரிய வந்தது.அவர்கள் அனைவரும் தனிமைப்படுத்தப்பட வேண்டும் என இந்திய அரசாங்கம் கூறி வந்தாலும் அவர்கள் இன்னும் தலைமறைவாகவே இருந்து வருகின்றனர்.

சுற்றுலா விசாவில் இந்தியாவிற்கு வந்த அந்த தப்ளிக் சமய விழாவில் கலந்து கொண்ட 960 வெளிநாட்டவர்களின் விசா ரத்து செய்யப்பட்டுள்ள வேளையில், அவர்களின் பெயர் கறுப்புப் பட்டியலில் சேர்க்கப்பட்டுள்ளதாகவும் இந்திய உள்துறை அமைச்சு கூறியது.

அதிகமான வெளிநாட்டவர்கள் சுற்றுலா விசாவை தவறாகப் பயன்படுத்தி சமய விழாவில் கலந்து கொண்டு வருவதாக இந்திய அமலாக்கப் பிரிவினர் கூறினர்.

இந்திய விசாவை தவறாகப் பயன்படுத்தியதற்காக அந்நிய நாட்டவர்கள் சட்டத்தின் 14ஆவது பிரிவின் கீழ் சட்ட நடவடிக்கை எடுக்கப்படும் எனவும் அவர்கள் கூறினர்.


பீக்சுவீப் குலுக்கின் ஜெக்பாட் தொகை வெ. 15 லட்சமாக உயர்வு!

பீக்சுவீப் குலுக்கின் ஜெக்பாட் தொகை வெ. 15 லட்சமாக உயர்வு கண்டது. நேற்று ஈப்போ குதிரை பந்தய வளாகத்தில் நடைபெற்ற குலுக்கில் வெ. 10 லட் சத்திற்கான பரிசு தொகையை யாரும் வெல்லாததால் இத்தொகை வெ. 15 லட்சமாக உயர்ந்தது. நேற்றைய குலுக்கலில் முதல், இரண்டாவது பரிசுக்கான டிக்கெட்டுகள் கோலாலம்பூர் ஏஜெண்டால் விற்கப்பட்டது என்றும் மூன்றாவது பரிசு தொகை சிலாங்கூர் ஏஜெண்டினால் விற்கப்பட்டது என்று அறிவிக்கப்பட்டது. இக்குலுக்கில் முதல் பரிசாக வெ. 30 லட்சமும், இரண்டாவது பரிசாக வெ. 10 லட்சமும் மூன்றாவது பரிசாக வெ. 1 லட்சமும் வெற்றியாளர்களுக்கு வழங்கப்படுகிறது. அடுத்த குலுக்கு ஏப். 9 ஆம் தேதி.


அந்நியத் தொழிலாலர் தற்காலிக வேலை அனுமதி ரத்து.

கோலாலம்பூர்,

நாட்டில் பத்தாண்டுகளுக்கு தற்காலிகமாக வேலை செய்ய அந்நியத் தொழிலாளர்களுக்கு வழங்கப்பட்ட அனுமதி தொடர்ந்து நீட்டிக்கப்படாது. முன்பு தேசிய முன்னணி  அரசின் கீழ் இருந்த உள்துறை அமைச்சு அதற்கு அனுமதி அளித்திருந்தது. சம்பந்தப்பட்ட அனுமதியை தற்போதைய உள்துறை அமைச்சு ரத்து செய்துள்ளதாகவும் தெரிவிக்கப்பட்டுள்ளது.

Read More: Malaysia Nanban Tamil Daily on 23.6.2018


புயலால் 70 பேர் இடமாற்றம்!

நேற்று முன்தினம் இங்குள்ள புக்கிட் தாகார், நெகில் காட்னேர் தோட்டத்தில் ஏற்பட்ட புயலால் 15 குடும்பங் களைச் சேர்ந்த 70 பேர் தற்காலிகமாக நெகில் கார்ட்னேர் தோட்டத் தமிழ்ப்பள்ளிக்கு இடமாற்றம் செய் யப்பட்டுள்ளதாக உலு சிலாங்கூர் இயற்கைப் பேரழிவின் செயற்குழுவின் இயக்குநர் முகமட் ஃபவூஜி முகமட் யாத் திம் தெரிவித்தார். ஏறக்குறைய மாலை 5 மணியளவில் பெய்த கடுமையான மழையின் காரணமாக வெள்ளமும் ஏற்பட்டுள்ளது. இதனால், 14 வீடுகள் கடுமையாகச் சேதமுற்றன. பாதிக் கப்பட்டவர்களுக்குப் போதுமான உதவி களும் ரொக்க மும் வழங்கப்பட்டதாகவும் இதில் உயிர்ச்சேதம் ஏதும் ஏற்படவில்லை எனவும் சேதமடைந்த வீடுகளைச் சீர்ப் படுத்தும் பணிகள் நேற்று தொடங்கப்பட்டுள்ளதாகவும் கூடிய விரைவில் பாதிக்கப்பட்டவர்கள் தங்களுடைய இல் லங்களுக்குத் திரும்பலாம் எனவும் மாவட்ட அதிகாரியுமான அவர் குறிப்பிட்டார்.


அப்துல்கலாம் நினைவகத்தில் இதற்கெல்லாம் தடை!

ராமேஸ்வரம் அருகே உள்ள பேய்க்கரும்பு எனும் இடத்தில், மறைந்த முன்னாள் குடியரசுத் தலைவர் டாக்டர் அப்துல் கலாமுக்கு தேசிய நினை வகம் அமைக்கப்பட்டுள்ளது.பாதுகாப்பு ஆராய்ச்சி மற்றும் மேம்பாட்டு அமைப்பின் சார்பில் அமைக்கப்பட்டுள்ள இந்த தேசிய நினைவகத்தை, கடந்த 27-ம் தேதி பிரதமர் மோடி திறந்துவைத்தார். இந்த நினைவகத்தில், கலாமின் வாழ்க்கை வரலாற்றைச் சித்தரிக்கும் புகைப்படங்கள், ஓவியங்கள், அவர் பயன்படுத்திய பொருள்கள், கலாம் கண்டு பிடிப்புகளின் மாதிரிகள், கலாமின் உருவச் சிலை ஆகியன உள்ளன. கலாம் நினைவிடத்தில் உள்ள அவரது சிலை அருகே பகவத் கீதையின் மாதிரி வைக்கப்பட்டுள்ளதற்கு கடும் எதிர்ப்புக் கிளம்பியது. இதையடுத்து, கலாமின் பேரன் சலீம், நேற்று கலாம் சிலை அருகே பைபிள் மற்றும் குரான் புத் தகங் களை வைத்தார். இதற்கும் எதிர்ப்புக் கிளம்பியது. இந்நிலையில், கலாமின் நினைவிடத்தைப் பார்வையிட நாடு முழுவதும் இருந்து ஆயிரக்கணக்கான சுற்றுலாப் பயணிகள் வந்து செல்கின்றனர். அவ் வாறு வருபவர்கள், தங்களின் செல்போன்மூலம் படம் எடுத்தும் வீடியோ பதிவுசெய்தும் வந்தனர். இதனால், நினைவகத்துக்குள் கடும் இட நெருக்கடி ஏற் பட்டது. இதைத் தொடர்ந்து, நினைவிடத்துக்குள் வரும் பார்வையாளர்கள், இனி செல்போன், கேமரா ஆகியவற்றைப் பயன்படுத்த பாதுகாப்பு ஆராய்ச்சி மற்றும் மேம்பாட்டு அமைப்பினர் தடை விதித்துள்ளனர். இதனால், கலாம் நினைவிடத்தைப் பதிவுசெய்ய விரும்பும் பார்வையாளர்கள் ஏமாற்றமடைந் துள்ளனர். கலாம் நினைவகத்தில் செய்தியாளர்களுக்கும் தடை விதிக்கப்பட்டுள்ளது. செய்தி சேகரிக்க வருபவர்கள் மாவட்ட ஆட்சியரிடத்தில் அனுமதி பெற்ற பிறகுதான் அங்கு செல்ல வேண்டுமாம்!.


மதுபான பார்களை தீவைத்து எரித்த பெண்கள்... இன்ஸ்பெக்டருக்கு பளார்... போலீஸ் தடியடியால் தமிழகம்

தமிழகம்-புதுச்சேரி எல்லையில் உள்ள மதுபானக்கடைகளை பெண்கள் அடித்து நொறுக்கியதோடு, மதுபான பார்களை தீவைத்து எரித்தனர். போலீஸ் தடியடியால் அங்கு பதற்றம் நிலவுகிறது. தமிழகத்தில், டாஸ்மாக் கடைகளுக்கு எதிராக பெண்கள் போராட்டம் நடத்திவரும் நிலையில், தமிழகம்- புதுச்சேரி எல்லையில் உள்ள மதுபானக் கடைகளை அகற்றக் கோரி பெண்கள் போராட்டத்தில் குதித்துள்ளனர். உச்சநீதிமன்ற உத்தரவைத் தொடர்ந்து, நெஞ்சாலைகளில் உள்ள மதுபானக் கடைகள் அகற்றப்பட்டன. கடலூர்- புதுச்சேரி எல்லையில் உள்ள கன்னிகோயில் பகுதியில் இருந்த பத்துக்கும் மேற்பட்ட மதுபானக்கடைகளும் அகற்றப் பட்டுவிட்டன. இதனால், புதுச்சேரிக்கு குடிமன்னர்கள் படையெடுக்க ஆரம்பித்தனர். இதையடுத்து, கடலூர்- புதுச்சேரி எல்லையில் அமைந்துள்ள சோரி யாங்குப்பம் பகுதியில் எட்டு தனியார் மதுபானக்கடைகள் திறக்கப்பட்டன. கோயிலைச் சுற்றி இந்த மதுபானக்கடைகள் இருப்பதால், பொதுமக்களுக்கு மிகவும் தொந்தரவாக இருந்துள்ளது. இந்தநிலையில், சோரியாங்குப்பம் பகுதியில் உள்ள மதுபானக்கடைகளை மூடக்கோரி, அந்தப் பகுதியைச் சேர்ந்த பெண்கள் மற்றும் பொதுமக்கள் சாலை மறியலில் ஈடுபட்டனர். அப்போது, அவர்களிடம் காவல்துறையினர் பேச்சுவார்த்தை நடத்தினர். இந்தப் பேச்சுவார்த்தையில் சுமுகத் தீர்வு ஏற்படாததால், போராட்டக்காரர்கள் மீது காவல்துறையினர் தடியடி நடத்தினர். நாலாபக்கமும் அவர்கள் சிதறி ஓடினர். அப்போது, அங்கிருந்த மதுபான பார்களை அவர் கள் தீவைத்து எரித்தனர். தொடர்ந்து அங்கு பதற்றம் நிலவி வருவதால், போலீஸார் குவிக்கப்பட்டுள்ளனர். இந்தப் போராட்டம்குறித்து பொதுமக்கள் கூறுகையில், "கடலூர் கன்னிகோயில் பகுதியில் இருந்த மதுபானக்கடைகள், நீதிமன்ற உத்தரவால் அகற்றப் பட்டுவிட்டது. இதனால், இரு மாநில எல்லையில் உள்ள சோரியாங்குப்பத்தில் தனியார் மதுபானக்கடைகள் அதிகமாக திறக்கப்பட்டன. இந்த மதுக் கடையால் இளம்பெண்கள், பொதுமக்கள் கடுமையாகப் பாதிக்கப்பட்டுவருகின்றனர். நேற்று, மதுபானக்கடை உரிமையாளர்களிடம் நாங்கள் பேச்சு வார்த்தை நடத்தினோம். அப்போது, நாங்கள் நாளை (இன்று) போராட்டத்தில் ஈடுபட உள்ளோம். இதனால் மதுபானக்கடைளைத் திறக்கவேண்டாம் என்று கூறியிருந்தோம். அதையும் மீறி, மதுபானக்கடைகள் இன்று திறக்கப்பட்டன. இதனால்தான், நாங்கள் அந்த மதுபானக்கடைகளை அடித்து நொறுக்கி னோம். இந்தப் பகுதியில் மேலும் 17 மதுபானக்கடைகள் திறக்கப்படுவதாக கூறப்படுகிறது. அதைத் தடுத்து நிறுத்துவோம்" என்று கூறினர். காவல்துறை கண்காணிப்பாளர் அப்துல் ரஹீம் கூறுகையில், "மதுக்கடைகளை மூடக்கோரி பொதுமக்கள் சாலை மறியல் போராட்டத்தில் ஈடுபட்டபோது, போலீஸார் தடியடி நடத்தினர். சமூக விரோதிகள் அதைப் பயன்படுத்தி, மதுபான பார்களை எரித்துள்ளனர். இதுகுறித்து வழக்குப்பதிவுசெய்து நட வடிக்கை எடுக்கப்படும்" என்றார். இதனிடையே, ஐந்து பேரை காவல்துறையினர் பிடித்துச்சென்று விசாரணை நடத்திவருகின்றனர். அதைக் கண்டித்தும் பொதுமக்கள் மறியல் போராட் டத்தில் ஈடுபட்டுள்ளனர். அப்போது, பெண்களுக்கும் போலீஸாருக்கும் இடையே தள்ளுமுள்ளு ஏற்பட்டது. அப்போது, இன்ஸ்பெக்டரை பெண் ஒருவர் பளார் என்று கன்னத்தில் அறைந்தார். இதையடுத்து, அந்தப் பெண்ணை காவல்துறையினர் இழுத்துச்சென்றனர். அப்போது, மலர் என்ற பெண் அதைத் தடுக்க முயன்றார். இதில், அவர் மயக்கம் போட்டு விழுந்ததால் பரபரப்பு ஏற்பட்டது. போராட்டக்களத்தில் இருந்த தில்லைநாயகி கூறுகையில், "சாலைமறியல் செய்தது நாங்கள்தான். எங்களைக் கைது செய்யாமல் வீட்டில் தூங்கிக்கொண்டிருந்த ஆண்களையும், பள்ளி மாணவர்களையும் அடித்து உதைத்து இழுத்துக்கொண்டுபோனது ஏன். தைரியம் இருந்தால், எங்களைக் கைதுசெய்யுங்கள். அவர்களை விடும்வரை நாங்கள் கலைந்துபோக மாட்டோம்" என்றார்.


ஐரோப்பாவுக்கு இந்திய பிரஜைகளைக் கடத்தும் கும்பல் முறியடிப்பு

(எஸ். பி. பிரபாகரன்) ஈப்போ,

கடந்த 10 ஆண்டுகளாக ஐரோப்பாவுக்கு இந்தியா நாட்டு பிரஜைகளை ஐரோப் பாவுக்கு ஆள்கடத்தும் நடவடிக்கையில் ஈடுபட்டு  பணம் சம்பாதித்து வந்த கும்பலை குடிநுழைவுத் துறையினர்  முறியடித்துள்ளனர். இதில்  இந்திய பிரஜைகளை கொண்ட கும்பலுடன் மூன்று போலீஸ்  அதிகாரிகளும் சந்தேகத் தின் பேரில் கைது செய்யப்பட்டனர். இவர்கள் பெங்கலான் உலு போலீஸ் நிலையத்தில் பணிபுரிந்து வந்தவர்கள் என மாநில குடிநுழைவுத் துறையின் இயக்குநர் கமாலுடின் இஸ்மாயில் தெரிவித்தார்.

Read More: Malaysia Nanban Tamil Daily on 25.5.2019


தேர்தல் பிரச்சார கூட்டத்தில் வேட்பாளருக்கு கத்திக்குத்து!

தேர்தல் பிரச்சாரத்தின் பொழுது வேட்பாளரை கத்தியால் குத்திய சம்பவம் பிரேசிலில் நடந்துள்ளது.

தென் அமெரிக்க நாடான பிரேசிலில் அடுத்தமாதம் அதிபர் தேர்தல் நடைபெறவுள்ள நிலையில் அங்கு தேர்தல் பிரச்சரம் சூடுபிடித்துள்ளது. இந்த அதிபர் தேர்தலில் முன்னாள் ராணுவ தளபதி ஜெர் போல் சோனரோ அந்நாட்டு சோசியல் லிபரல் கட்சி சார்பில் போட்டியிடுகிறார். இதற்காக பிரச்சாரத்தில் இறங்கியுள்ள  ஜெர் போல் சோனரோ  மினாஸ் ஜெரேய்ஸ்  என்ற இடத்தில் தேர்தல் பிரச்சாரம் நடத்திக்கொண்டிருந்த பொழுது கூட்டத்தில் மர்ம நபர் அவரை கத்தியால் குத்தி தாக்கப்படும் வீடியோவும் தற்போது வெளியாகியுள்ளது.

இந்த கத்திகுத்தில் காயமடைந்த ஜெர் போல் சோனரோ சம்பவ இடத்திலேயே ரத்த காயத்துடன் மயங்கிவிழுந்து சரிந்தார். அதன்பின் மருத்துவமனையில் சேர்க்கப்பட்டுள்ள அவர் 2 மணிநேரம் அறுவை சிகிச்சைக்கு பின் உயிர்பிழைத்தார். இந்த சம்பவம் தொடர்பாக அடெலியோ ஒபிஸ்போ டி ஒலி வேஸ்ரோ என்ற நபர் கைது செய்யப்பட்டுள்ளார். இந்த சம்பவத்தால் அங்கு பரபரப்பு ஏற்பட்டுள்ளது.


அந்நிய நாட்டு வர்த்தகங்களைக் கட்டுப்படுத்த மாநகர் மன்றத்தின் புதிய விதிமுறைகள்.

மாநகரின் மையப்பகுதிகளில் அந்நிய நாட்டினர் வர்த்தகம் புரிவதற்கு புதிய விதிமுறைகளை கோலாலம்பூர் மாநகர் மன்றம் அறிமுகம் செய்யவிருக் கிறது. இதன் வழி, உயரிய தரம் வாய்ந்த அந்நிய நாட்டு வர்த்தகம் மட்டுமே இங்கு செயல்படுவதற்கு அனுமதிக்கப்படும் என்று எதிர்பார்க்கப்படுகிறது. இப்புதிய விதிமுறைகளின் கீழ், வெ.10 லட்சம் மூலதனம் பதிவு பெற்ற அந்நிய நாட்டு வர்த்தகங்கள் மட்டுமே மாநகரில் வர்த்தகம் அமைக்க அனுமதிக் கப்படும்.ஒவ்வோர் ஆண்டும் டிசம்பர் மாதத்தில் மட்டுமே உரிமம் புதுப்பிக்கப்படும் என்பதால் அடுத்த ஆண்டு தொடக்கம் முதல் அனைத்து புதிய மற்றும் நடப்பு வர்த்தகங்கள் இப்புதிய விதிமுறைகளை கடைப்பிடிக்க வேண்டும். மாநகரின் கீழ்க்காணும் பகுதிகளில் வெளிநாட்டினர் வர்த்தகம் புரிய அனுமதிக்கப்பட மாட்டார்கள்: * ஜாலான் சிலாங் / ஜாலான் துன் தான் சியூ சின் * ஜாலான் புக்கிட் பிந்தாங் * லெபோ அம்பாங் / லெபோ புசார் * ஜாலான் சௌக்கிட் / ஜாலான் துவாங்கு அப்துல் ரஹ்மான் * ஜாலான் மஸ்ஜித் இந்தியா * ஜாலான் கெனாங்கா * பூசாட் பண்டார் உத்தாரா, செலாயாங் ஆகியன. குறிப்பாக நேப்பாளம், வங்காளதேசம், மியன்மார் மற்றும் இதர வெளிநாடுகளைச் சேர்ந்த தொழிலாளர்களே இப்பகுதிகளில் பெருமளவு வர்த்தகத்தில் ஈடு பட்டு வருகின்றனர். தங்கள் நாடுகளைச் சேர்ந்த புலம்பெயர்ந்த தொழிலாளர்களுக்கென்றே பிரத்தியேகமாக இந்த வர்த்தகங்கள் நடத்தப்பட்டு வரு கின்றன. குறிப்பிட்ட இந்த பகுதிகள் மட்டும் என்றில்லாமல் அவ்வப் போது பட்டியல் மேம்படுத்தப் படும் என்று மாநகர் மன்றத்தின் நிறுவன திட்டப்பிரிவு இயக் குநர் காலிட் ஜக்காரியா தெரிவித்துள் ளார் என தி மலாய் மெயில் நாளேடு தகவல் வெளியிட்டுள் ளது. மாநகரில் வர்த்தகத்தில் ஈடுபடும் அந்நிய நாட் டினரை கட்டுப்படுத்துவதற்காக இந்த நடவடிக்கை எடுக்கப்படுகிறது என்றாலும், தலைநகரில் சில்லறை வாணிபம் மற்றும் வர்த்தகத் துறைகளில் அவர் களின் ஆக்கிரமிப்பிற்கு முற்றுப்புள்ளி வைப்பதற்கும் இது அவசியமாகிறது என்று அவர் சொன்னார். அந்நிய வர்த்தகர்களின் வருகை உள்நாட்டு வணிகர்கள் மீது எதிர்மறையான தாக்கத்தை ஏற்படுத்தியுள்ளது. அத்துடன் மாநகரின் தோற்றத்தையும் அது பாதித்துள்ளது என்று காலிட் கருத்துரைத்தார். எனினும், இந்நாட்டில் வர்த்தகம் புரிய விரும்பும் வெளிநாட்டினருக்கு தடை விதிப்பது இதன் நோக்கமல்ல. சம்பந்தப்பட்ட தரப்பினரின் அனுமதியும் அங் கீகாரமும், எங்கள் அனுமதியும் இருக்கும் வரையில் அவர்கள் இங்கு வர்த்தகம் புரியலாம். கீழ்க்கண்ட பிரிவுகளின் அனுமதியை அவர்கள் பெற்றிருப்பது அவசியமாகும்: * தேசிய வங்கி (பேங்க் நெகாரா) * அனைத்துலக வர்த்தகத் தொழில்துறை அமைச்சு (மிட்டி) * உள்நாட்டு வர்த்தக, கூட்டுறவு, பயனீட்டாளர் விவகார அமைச்சு * மலேசிய முதலீட்டு மேம்பாட்டு வாரியம் * மிட்டி, கூட்டரசுப் பிரதேச அமைச்சு, செயலாக்க நிர்வாகப் பிரிவு ஆகியன ஒன்றிணைந்த இன்வெஸ்ட் கே.எல். எனும் முதலீட்டு நிறுவனம் ஆகிய வற்றின் அனுமதியை வெளிநாட்டினர் முதலில் பெற்றிருக்க வேண்டும். இந்த வர்த்தக அமைப்புகளின் உரிமையாளர்கள் தங்கள் நிறுவனத்தில் 50 விழுக்காட்டினருக்கும் மேல் மலேசியர்களை வேலைக்கமர்த்துவதும் கட்டா யமாகும் என்று மாநகர் மன்றம் கூறுகிறது. வெளிநாட்டினர் ஈடுபடக்கூடாத தொழில்களையும் மாநகர் மன்றம் பட்டியலிட்டுள்ளது. பெட்ரோல் நிலையங்கள், நகைக்கடைகள், வாகன பட்டறைகள், தொலைத் தொடர்பு (முன்பணம் செலுத்தப்பட்ட அட்டைகள் - prepaid cards, தொலைபேசி பாகங்கள் விற்பனை), கணினி, தளவாடங்கள், மூலிகை பொருட்கள், ஜவுளிகள் ஆகியன அவற்றுள் அடங்கும். எனினும், அனைத்துலக, பிரத்தியேக முத்திரைகளில் வர்த்தகத்தில் ஈடுபடுவோருக்கு இதில் விதிவிலக்களிக்கப்படும். அதிகமான உள்நாட்டு வணிகர்கள் தங்கள் வர்த்தக உரிமங்களை வெளிநாட்டினரிடம் அடகு வைத்திருப்பதாலும் இவ்விதிமுறைகள் அவசியமாகின்றன என்று மாநகர் மன்ற வட்டார மொன்று சுட்டிக்காட்டியது. உள்நாட்டினரின் வர்த்தகங்களை இன்று அந்நியர்கள் நடத்தி வருகின்றனர். நிலைமை கட்டுப்பாட்டை மீறிச் சென்றுள்ளதால் மாநகர் மன்றம் இதுபோன்ற கடுமையான நடவடிக்கையை எடுக்கும் சூழ்நிலை ஏற்பட்டுள்ளது. இம் மாதிரியான நடவடிக்கைகளுக்கு இதன் வழி முற்றுப்புள்ளி வைக்க முடியும் என்று நம்புகிறோம். அதே சமயம், உள்நாட்டு வர்த்தகங்கள் இதன் வழி மேம்படவும் முடியும் என்று அவ்வட்டாரம் குறிப்பிட்டது. அந்நிய நாட்டினர் மாமாக் கடைகளை நடத்துவதற்கு விரைவில் முடிவு கட்டப்படும். மளிகைக் கடைகளை நடத்துவதற்கும் நடைபாதைகளில் காய்கறி கள் விற்பதற்கும் அவர்கள் இனியும் அனுமதிக்கப்பட மாட்டார்கள். வேண்டுமானால், மாநகரில் பேரங்காடிகளை அவர்கள் அமைத்துக்கொள்ளலாம். ஆனால், உள்நாட்டினருக்கு உரிமையான வர்த்தகங்களை நடத்த அவர்கள் இனியும் அனுமதிக்கப்பட மாட்டார்கள் என அவ்வட்டாரம் மேலும் கூறியது.